
ACTA DE SESSIÓ DEL PLE DE L'AJUNTAMENT
Identificació de la sessió
Número:
4/2018
Caràcter:
ordinari
Data:

25 de maig de 2018
Horari:

de 21.00 a 22.40 h
Lloc: 

saló de sessions de la casa consistorial
Assistents
David Rodríguez i González (ERC), alcalde-president
Lluís Xavier Villaró i Gonzàlez (ERC), primer tinent d’alcalde
Ramon Xandri i Solé (ERC), segon tinent d’alcalde
Rosó Barrera i Call (ERC), tercera tinent d’alcalde
Sara Alarcón i Postils (ERC)
Antoni Carralero i Ruiz (ERC)
Marc Barbens i Casals (PDeCAT)
Isabel Pérez i Martínez (PDeCAT)
Xavier Torres i Romero (PDeCAT)
Òscar Garcia i Companys (APS-CUP)
Octavi Esteve i Armengol (APS-CUP)
Secretari: Óscar Campos i Planes
S’excusa l’assistència de la Sra. Yasmina Valderrama i Ramallo (PSC) i de la Sra. Isabel Roca i Guitart (ERC) quarta tinent d’alcalde. 
Desenvolupament de la sessió
L’alcalde declara oberta la sessió per tractar dels assumptes següents inclosos en l'ordre del dia.
1. Aprovació de l’ acta de la sessió anterior
L’alcalde demana si cap membre de la corporació ha de formular alguna observació a l’acta de la sessió del dia 26 de març de 2018  que és la que es presenta a la consideració del Ple.
S’aprova l’acta per la unanimitat dels vots dels assistents. 
2. Aprovació del compte general de l’exercici 2017
Es dona compte de la proposta que es presenta a la consideració el ple i que diu així: 
«En data febrer de 2018 el Sr Alcalde va resoldre iniciar la tramitació administrativa del compte general i sol·licitar a la intervenció la confecció del compte general i l´emissió de l´informe d’intervenció preceptiu.
En data 19 de febrer de 2018 la interventora va emetre informe favorable relatiu al compte general de la corporació corresponent a l´exercici 2017.
En dates 15 de març i 17 d´abril de 2018 , es va convocar la Comissió Especial de Comptes.
En data 20 d’abril de 2018 la Comissió Especial de Comptes va informar favorablement el compte general.
Durant el termini d’informació pública no s´han produït al·legacions , ni objeccions ni reclamacions , al compte general.
A l'empar d’allò que preveuen els articles 208 a 212 del Reial Decret Legislatiu 2/2004, de 5 de març , pel qual s´aprova el Text refós de la Llei reguladora de les hisendes Locals, la Instrucció de comptabilitat per a l´Administració Local, i altres disposicions concordants en relació amb la tramitació i el contingut.
Per tot això es proposa al Ple de la Corporació que prengui el següent 
ACORD
Primer. Aprovar definitivament els comptes anuals corresponents a l´exercici 2017.
Segon. Retre els esmentats comptes de la corporació , esdevinguts com a resultat de l’exercici econòmic a la Sindicatura de Comptes, d’acord amb el que determinen els articles esmentats en la part dispositiva.
No obstant el Ple de la Corporació amb el seu superior criteri decidirà allò que cregui mes oportú.»
Sr. Barbens.
Simplement preguntar d'aquest romanent de tresoreria. 
Sr. Xandri
Si, aquest romanent de tresoreria la valoració que en fem, em diràs que sóc repetitiu, però la idea del romanent de tresoreria és que és excessiu, per un funcionament normal de l'ajuntament amb un milió i mig d'euros seria suficient, llavors el que nosaltres volem fer perquè és clar de forma extraordinària i només per un sol cop, que incompliríem la despesa podríem intentar modificar, gastant-se un part d'aquesta tresoreria, llavors el que volem fer és de cop i per un projecte important, hi ha dos o tres projectes que s'estan movent importants i llavors sí que intentarem utilitzar part d'aquesta tresoreria, en comptes d'endeutar-se, llavors vol dir que amb un sol cop que ho féssim durant aquell exercici incompliríem el sostre de la despesa però com que seria sostenible no hi hauria cap problema i l'any següent ja tornaríem a anar bé. Per tant la idea és agafar una part.
Sr. Barbens
Aquest any?
Sr. Xandri
No, aquest any no, no som a temps.
Sr. Alcalde
Perquè quan fas la modificació de crèdit, ho has de gastar el mateix any, no ho pots fer ara i traspassar aquesta despesa tan gran a l'any següent.
Sr. Barbens
Per tant seria exercici 2019
Sr. Alcalde
Doncs el 2019 sí. Ha de ser quan tu fas l'inici de la despesa, la modificació de crèdit aquella l'has de gastar aquell any.
Sr. Barbens
El maig del 2019 hi haurà unes eleccions, per la qual cosa, una cosa d'aquestes suposo que s'hauria de tenir molt ben previst i molt ben parlat.
Sr. Alcalde
No té per què ser abans de les eleccions del 2019, o sigui la vida continua més enllà de les eleccions, per tant es farà el que es podrà hi haurà una previsió, aquest govern li correspon aprovar els pressupostos de l'any que ve, farem la modificació de crèdit convenient i el que no s'acabi ara doncs s'acabarà el proper mandat, va així. 
El que no es pot fer ara és això perquè la llei no ens ho permet. Ara no podem passar del sostre de despesa i arrossegar-lo a l'any següent perquè llavors sí que tindríem problemes.
Sr. Barbens
I has parlat de què aquests 489.000 € provenen de reducció de la despesa, però hi ha hagut també un excés d'ingressos per alguna altra part o no?
Sr. Xandri
En principi els ingressos estan bastant arranats amb el previst, amb l'excepció de la PIE, dels ingressos de l'Estat, que hem cobrat 100.000 € menys que estan reclamats i espero que els podrem recuperar.
Sr. Garcia
Nosaltres tècnicament no tenim res a dir, l'atenció del regidor és implacable, vull dir que no s'escapa un euro en aquest ajuntament, però tenim algunes coses, que són més aviat consideracions polítiques que volíem comentar.
Per un costat l'augment de costos de manteniment de les operacions bancàries, ens hem trobat que aquest any hem gastat 15.000 € de manteniment d'operacions bancàries que s'han deixat d'amortitzar, ja sabem que el senyor regidor n'és conscient, però volíem insistir que igual caldria intentar negociar amb les entitats de crèdit perquè són 15.000 € de reduir aquest cost de les operacions bancàries, sabem que ho vam parlar, deu ser complicat, però...
Sr. Xandri
D'ençà que vam parlar a ara hi ha una novetat, en principi tenim un problema tècnic amb una entitat financera que ens va passar a estàndard totes les condicions i ens va cobrar bastant, ens han tornat ja la meitat i en qüestió d'un mes ens han promès que estaríem al dia, per tant si us sembla a la que ho tingui regularitzat us informaré exactament de com a anat i tot plegat.
Sr. Garcia
D'acord. Per un altre costat l'augment de costos del Carrer Sant Miquel, el que hi havia pressupostat no sé si és una modificació de crèdit, però entenem que s'ha doblat el cost inicial que hi havia pressupostat, coses que passen, però...
Sr. Alcalde
Ja ho vam explicar en el seu dia. Són obres diferents, teníem previst fer una obra i al final n'hem fet dues.
Sr. Garcia
Llavors hi ha el tema de la partida d'ajuts a la immigració i cooperació, hi havia 23.000 € previstos i al final s'han gastat 16.000 € menys i entenem que són subvencions al SOM i a aquestes entitats, vull dir que si no ho demanen, no es gasta, però mirar d'insistir d'alguna manera perquè les entitats puguin tibar d'aquestes subvencions.
Sr. Xandri
Correcte. Bàsicament el problema ha sigut que al SOM estava pressupostat 5 o 6 mil euros i només n'han gastat 1500 €. Clar, perquè ells volien fer un concert gran i al final van trobar un de petit i van dir que en farien un segon, que no van arribar a fer, llavors aquest any diu que ja ho tenen previst i que lògicament necessiten aquesta despesa.
Sr. Garcia
Fins a l'any passat teníem una única partida de protocol i alcaldia, aquest any tenim dues partides de protocol i alcaldia, tenim una partida nova que està a dins de les festes populars i aquesta partida estava prevista amb 16.000 € i al final ens hem trobat que ha pujat fins a 35.000 €, que són 19.000 € més, i aquest augment correspon als famosos homenatges de l'exalcalde Llumà i altres homenatges, i llibres que tenim aquí emmagatzemats al magatzem de l'ajuntament, pensem que això també s'hauria de tenir en compte per un altre any. Els 22.300 € en material d'oficina també considerem que és un cost excessiu, ja vam parlar del tema de les fotocòpies, igual seria important posar-li alguna mesura, perquè clar 22.300 € en material d'oficina són molts diners.
Ja ho vam estar parlant però era per fer el repàs, després tornem a tenir dels 20.000 € de fotocòpies d'alcaldia als 28.000 €. Aquest calaix de sastre on podem trobar una mica de tot, i després hi ha algunes partides, que ja ho vam dir l'any passat, que potser tècnicament són així, però considerem que no estan ben imputades, per exemple el Consell Escolar Municipal, hi ha 2.000 € que estan gastats, i dic on es gasten aquests diners? Perquè allà el Consell no aprova res, i és clar és d'aquestes coses que nosaltres ja fa uns quants anys, ja comencem a veure com funciona, però és clar, ens estem gastant en consell 2.000 €. No és veritat. Ho estem imputant a aquesta partida, però és el nom de la partida que no coincideix amb el que hi ha a dins, llavors quan tu rasques veus que no és allò.
Després hi ha una altra partida Ramon, que és una cosa que m'estranya i és perquè ho mireu, i és a la partida d'immigració i cooperació, i és per això que et vaig demanar el desplegable, que està a dins d'administració general del comerç, hi ha una partida rara, que és, la partida aquesta d'administració i cooperació, és la partida 4300-22786, i després quan em vas enviar Ramon el desplegable, apareix com a partida de dinamització comercial. És una cosa estranya, tècnica, vull dir que no, que no té més importància, si vols després t'ho acabo d'explicar i ho revises.
Sr. Xandri.
Ja t'ho respondre.
Sr. Garcia
Ja ho miraràs.
L'última cosa que teníem de costos era el tema de l'abocador, teníem pressupostats 175.000 € i ens n'hem acabat gastant 187.200 €. Són molts diners per abocar escombraries, com tots sabem les taxes d'abocador estan pujant i nosaltres volíem posar l'accent en tema que hi havia previst en aquest ajuntament un porta a porta, que finalment no es farà, per ara. I creiem que en comptes d'estalviar diners, el que estem és gastant diners en abocadors, i de fet volíem dir això que nosaltres hem fet els nostres números i de fet el porta a porta si el féssim municipal, hauríem parlat de 75.000 € menys a l'any el fet de fer el porta a porta municipal, i pensem que és un tema greu que l'ajuntament posi mans a l'obra en aquest tema i estalvií a l'ajuntament 75.000 € a l'any amb escombraries i cada any anem gastant més diners amb taxes d'abocador.
Sr. Alcalde
Precisament per això l'ajuntament té previst el porta a porta, i precisament per això l'estem tirant endavant. Això és el que estem dient sempre, i quan anem als barris comencem a conscienciar a tothom de què el porta a porta és inevitable precisament per això, perquè hi ha aquests costos afegits que ajuden al fet que tothom ho entengui. 
Sr. Garcia
La intenció futura hi és clara, el tema és que mentre cada any que no estem fent-ho, estem tirant uns diners literalment a la brossa, pensem que el govern posar-s'hi ja i no posposar-ho mes per raons vàries.
Pel que fa a ingressos, hi ha dues cosetes, que una cosa no és tant pel govern sinó pel PDeCAT que és 7.000 € menys de la subvenció de la Diputació de Lleida per l'Escola Bressol, no sé si hi teniu contacte, i di'ls-hi a veure si ens poden tornar a la subvenció que ens donaven, i l'altra cosa és que l'Ajuntament de Cardona que ens deu 12.000 €.
Sr. Xandri
Ja estan cobrats.
Sr. Garcia
D'acord. Ja està.
Sr. Xandri
Perdó, aprofitant mentre parlaves he mirat, la partida 4300-22786 de 13.000 € és dinamització comercial, és promoció econòmica.
Sr. Alcalde
Molt bé, doncs si us sembla bé, passem a votar aquest punt de l'ordre del dia. Vots favorables?
És procedeix a realitzar la votació i s’aprova per la unanimitat dels vots a favor. 
3. Aprovació dels modificació de crèdit núm. 1/2018
Es dona compte de la proposta que es presenta a la consideració el ple i que diu així: 
«En relació amb l’expedient d’aprovació de la modificació de crèdit núm. 1/2018, en la modalitat de crèdit extraordinari i suplement de crèdit, i de conformitat amb allò que estableix l’article 175 del Reial decret 2568/1986, de 28 de novembre, pel qual s’aprova el Reglament d’organització, funcionament i règim jurídic de les entitats locals, emeto l’informe-proposta següent, en base als següents,
ANTECEDENTS DE FET
Primer. Davant l’existència de despeses que no es poden demorar fins a l’exercici següent per a les quals no existeix crèdit  o aquest és insuficient en el pressupost vigent de la corporació.
Segon. En data d’avui s’ha emès informe de secretaria sobre la legislació aplicable i el procediment a seguir.
Tercer. En data d’avui s’ha emès informe d’avaluació del compliment de l’objectiu d’estabilitat pressupostària i la intervenció informa favorablement la proposta d’alcaldia.
LEGISLACIÓ APLICABLE
La Legislació aplicable és la següent:
— Els articles 169, 170, 172 i 177 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals.
— Els articles 34 a 38 del Reial decret 500/1990, de 20 d’abril, pel qual es desplega el capítol I, del títol VI, de la Llei 39/1988, de 28 de desembre, reguladora de les hisendes locals, en matèria de pressupostos.
— Els articles 3, 4, 11, 12, 13, 21 i 23 de la Llei orgànica 2/2012, de 27 d’abril, d’estabilitat pressupostària i sostenibilitat financera.
— L’article 16.2 del Reglament de desenvolupament de la Llei 18/2001, de 12 de novembre, d’estabilitat pressupostària, en la seva aplicació a les entitats locals, aprovat pel Reial decret 1463/2007, de 2 de novembre.
— El Reglament de la Unió Europea núm. 2223/96 relatiu al Sistema Europeu de Comptes Nacionals i Regionals (SEC-95).
— L’article 22.2.e) de la Llei 7/1985, de 2 d’abril, Reguladora de les bases del règim local. 
— L’Ordre EHA/3565/2008, de 3 de desembre, per la qual s’aprova l’estructura de pressupostos de les entitats locals.
— L’Ordre HAP/2105/2012, d’1 d’octubre, que desenvolupa les obligacions de subministrament d’informació previstes en la Llei orgànica 2/2012, de 27 d’abril, d’estabilitat pressupostària i sostenibilitat financera.
— L’article 28.j) de la Llei 19/2013, de 9 de desembre, de transparència, accés a la informació pública i bon govern.
Atesos els antecedents, es considera que l’expedient s’ha tramitat d’acord amb la legislació aplicable i el ple procedeix a la seva aprovació inicial de conformitat amb el que disposa l’article 177.2 del Reial decret 2/2004, de 5 de març, pel qual s’aprova el Text refós de la Llei reguladora de les hisendes locals, i l’article 22.2.e) de la Llei 7/1985, de 2 d’abril, reguladora de les bases del règim local.
Per això, d’acord amb el que estableix l’article 175 del Reial decret 2568/1986, de 28 de novembre, pel qual s’aprova el Reglament d’organització, funcionament i règim jurídic de les entitats locals, qui subscriu eleva la següent proposta de resolució:
PROPOSTA DE RESOLUCIÓ
Primer. Aprovar inicialment l’expedient de modificació de crèdit núm. 1/2018, del pressupost vigent en la modalitat de crèdit extraordinari, d’acord amb detall següent:
Altes i suplements en aplicacions de despeses
1530-61900

Millora de carrers



         75.000 €
1530-21000

Conservació vies públiques i obres mantenim     66.000 €
1530-61900

Corba cementiri



         36.000 €
1530-61900

Barreres arquitectòniques 


         30.000 €
3300-61900

Casal Cultura obres de millora

         15.000 €
4500-20200

Lloguers i rèntings 



         13.000 €
3332-22001

Adquisició de llibres per la Biblioteca
           9.000 €
1600-61900

Millora clavegueram



           5.000 €
1610-63900

Servei aigües




           5.000 €
3420-63200

Instal·lacions esportives


           5.000 €



Total





       259.000 €.
Finançament
45080


Generalitat subvenció compra llibres Biblioteca     9.000 €
46105


Diputació subvenció bombes piscina
          40.000 €
87000


Romanent de tresoreria


        157.500 €



Total





        259.000 €.
Segon. Exposar aquest expedient al públic mitjançant anunci en el Butlletí Oficial de la Província de Lleida, per un termini de quinze dies, durant els quals els interessats el podran examinar i presentar reclamacions davant del Ple. L’expedient es considerarà definitivament aprovat si durant el termini esmentat no s’han presentat reclamacions; en cas contrari, el Ple disposarà d’un termini d’un mes per resoldre-les.»
Sr. Alcalde
Si el regidor d'hisenda ens vol explicar en què consisteix aquesta modificació.
Sr. Xandri
Bé el que proposem és que en principi, fa un moment hem aprovat el compte general del pressupost del 2017 i dels 400.000 € que hi havia a la liquidació per no traspassar la regla de la despesa, poden gastar-ne 210.000 € més 40.000 € que la diputació de Lleida que quan vam canviar les bombes de les piscines se'ns havia promès, els hem cobrat ara. Com que en el seu moment es van gastar ara els podem utilitzar en una altra cosa, més 9.000 € d'una subvenció que ens ha enviat la Generalitat per comprar llibres de biblioteca, per tant disposem de 259.000 € que la proposta és la següent; dedicar 75.000 € en la millora de carrers, vol dir, 60.000 € directament pel carrer Sant Miquel, i 15.000 € aprofitant que s'està fent el Carrer Sant Miquel, per il·luminar de forma bonica el carrer, el mateix portal i tota la façana d'entrada de Solsona. 
Llavors 66.000 € de conservació de vies públiques i obres de manteniment, les quals 40.000 € van per fer regs asfàltics, 16.000 € pel Carrer Alcalde Moles, i 10.000 € per renovar els lavabos de la Sala Polivalent.
Sr. Alcalde
No són regs asfàltics, és per asfaltar.
Sr. Xandri
Per fi, 36.000 € per la corba del cementiri, això ara ja és un fet, 36.000 € per parets arquitectòniques, que són, 20.000 € per l'ascensor de l'Ajuntament, que s'està fent ara, que el pagarem de cop, més 10.000 € perquè posarem dues cadires a les dues piscines per minusvàlids, 15.000 € per reformes al Casal de Cultura, 13.000 € perquè hem hagut d'improvisar i la brigada de l'aigua es trobaven moltes vegades que tenien el cotxe adient per treballar, i a més a més no estava adequat, llavors el que hem fet és fer un rènting d'una furgoneta gran la qual està adequada per portar totes les eines perquè puguin afrontar qualsevol avaria, i aquestes quotes de rènting no les teníem previstes, per tant 30.000 € per lloguers i rènting, els 9.000 € de la subvenció que ha entrat de la Generalitat els gastarem amb la mateixa biblioteca, 5.000 € per la millora de clavegueram, 5.000 € per millores a l'obra de Fonts Caldes, o sigui un cop acabat es farà millores, i 5.000 € per instal·lacions esportives, que és una part per acabar de pintar la piscina gran i més 2.000 € que s'han fet reformes al camp de futbol.
Sr. Alcalde
Molt bé. Teniu preguntes?
Sr. Barbens
Sí, demanarem si ens podeu passar el preu que s'ha contractat el reasfaltat. 
Sr. Alcalde
No està contractat encara. Hem fet la previsió ara, perquè vindrà aviat però no està contractat.
Sr. Barbens
Igualment, quan ho tingueu, m'ho passeu perquè ens interessa saber quin preu es pot contractar això perquè el fet de contractar una empresa determinada doncs saber quin preu s'acaba pagant per això. També el tema dels 20.000 € per l'ascensor, està molt bé que ho posem a barreres arquitectòniques però és un ascensor municipal.
Sr. Xandri
Aquest ascensor precisament, a part que ja no funcionava i tot plegat, hi ha gent amb cadira de rodes, la cadira no entrava.
Sr. Barbens
Bé si, però entenem que ha de ser si o si, que no és una millora amb barreres arquitectòniques per la ciutat, però hi estem d'acord.
També els 5.000 € per fonts Caldes ens sorprèn que una obra amb aquest import, vingui ara de 5.000 € i no sabem ben bé per què.
Sr. Alcalde
Nosaltres que sí que ho sabem, hi ha hagut un informe tècnic, a partir de la proposta que ens diuen que aquests 5.000 € estaran ben invertits en una millora de la tecnologia de les bombes. 
Sr. Barbens
No ho dubtem, però que s'especifiqui perquè és, perquè amb un import tan gran 5.000 € pensem que si és un problema greu, tampoc es pot solucionar, i també d'aquest cotxe, que no sé si no havíem estat atents a la junta de portaveus, però no en teníem constància.
Sr. Xandri
No es compra de cotxe, al capítol de rènting afegim crèdit referent al rènting del vehicle de la Pic-up del servei de l'aigua.
Sr. Barbens
D'acord res més.
Sr. Garcia
Pel pressupost s'informa, es negocia, es ve a veure i després amb una modificació de pressupost descartem la meitat de les inversions d'un any, sense assabentar-nos-en el dia abans, que podem estar d'acord, però ja entenem que el govern té majoria absoluta, com fa dos anys tenint-la, i llavors passen aquestes coses i no passa res.
Sr. Alcalde
Fa malicia que diguis això de la majoria absoluta.
Doncs mira, tenim majoria absoluta però som capaços de consensuar el pressupost amb vosaltres, per tant no diguis això de la majoria absoluta, és evident que no podem destinar 200.000 € perquè tenim un romanent, no podem preveure quan aprovem el pressupost i els podem preveure quan els podem preveure, però no siguis tan maliciós de dir, teniu majoria absoluta.
Sr. Garcia
Home, s'hauria hagut de negociar abans això. La política funciona així, si no ho tens, amb l'altre grup majoritari vas a negociar, com que la teniu no cal que ho negocieu, és un fet.
Sr. Xandri
Jo potser t'hi afegiria, per ser transparents totals i fer constància de bona voluntat, de la mateixa manera quan tots els regidors tenen inversions que s'han de fer ho diuen, i vosaltres creieu que hi ha alguna inversió, us posarem a la llista i intentarem fer-ho quan es pugui. 
Sr. Barbens
Perdona, però és el que diem, quan negociem el pressupost, hi ha coses que no poden entrar perquè no hi ha diners, no hi ha més inversió i després quan hi ha una modificació de crèdit no se'n torna a parlar d'aquestes coses. És el que dèiem. 
Sr. Alcalde
En realitat si us fixeu en tots els punts que van, la capacitat de decisió del Govern a l'hora de prioritzar que són aquestes inversions és molt poca, perquè al final el que fem és invertir en aquelles coses tan necessàries.
Sr. Barbens
Si però en trobaries 10 vegades més de coses necessàries
Sr. Xandri
Acceptem suggeriments.
Sr. Garcia
Sembla que hàgim dit una cosa que no sigui veritat, és un fet, són així les coses, i no passa res.
Sr. Octavi
Has comentat que consensues el pressupost, tampoc el consensues el pressupost.
Sr. Alcalde
Bé presentem una proposta, i voteu a favor, negociem el vostre vot a favor, que no tindríem per què negociar-lo.
Sr. Barbens
El de la corba, sí que estava contractat això.
Sr. Alcalde
No, no està contractat, només hi ha el tema de remenar amb la màquina aquesta.
Sr. Barbens
Però l'asfaltat tampoc?
Sr. Alcalde
No, encara no està contractat, ara es pararà i es farà més endavant.
Sr. Xandri
Tenim un pressupost dels tècnics que això pot valdre al voltant de 36.000 €, i després a l'hora de contractar, potser es queda en 30.000, o menys, no ho sabem.
Sr. Alcalde
Hi ha dues despeses, la maquina i l'asfaltat.
Passaríem a votar aquest punt, vots favorables?
És procedeix a realitzar la votació i s’aprova per la unanimitat dels vots a favor. 
4. Proposta per denominar la llar d’infants municipal
Es dona compte de la proposta que es presenta a la consideració el ple i que diu així: 
«El Departament d’Ensenyament de la Generalitat de Catalunya ha posat en coneixement de l’Ajuntament de Solsona que la llar d’infants no te degudament registrat el seu nom, per la qual cosa demana que se´ls faci arribar l´acord de Ple amb la denominació específica del centre.
Com sigui que la facultat de dotar de noms , tant els carrer de la ciutat com els edificis i locals municipals es responsabilitat del Ple.
Vist l´article 52 del Decret Legislatiu 2/2003, de 28 d’abril, pel qual s´aprova el text refós de la Llei Municipal i de Règim Local de Catalunya.
Es proposa al Ple de la Corporació que prengui el següent
ACORD
Primer. Aprovar que la denominació específica de la Llar d’Infants Municipal és “Petits Gegants”.
Segon. Donar trasllat del present acord al Departament d’Ensenyament , Serveis Territorials a la Catalunya Central.
No obstant el Ple amb el seu superior criteri decidirà allò que cregui mes oportú»
Sr. Alcalde
Bé, la Generalitat ens ha fet adonar que hi ha títol oficial encara consta el nom vell d'Escola Bressol, i com que ja en el seu moment l'escola ens va demanar que volien canviar el nom, i van fer un procés amb els pares i van decidir que és diguis els Petits Gegants, i nosaltres no ho hem fet constar enlloc, el que fem ara és fer aquell procés que en el seu moment no vam fer, que és fer que aquest sigui el nom oficial de l'escola perquè després a petits afectes hi ha alguna cosa que no encaixa i tenim algun petit problema, aprovaríem que el nom de Els Petits Gegants sigui el nom de l'escola municipal.
És procedeix a realitzar la votació i s’aprova per la unanimitat dels vots a favor. 
Moció dels grups municipals ERC, APS-CUP i PdeCAT per donar suport als Comitès en Defensa de la República i la resistència civil activa i no violenta
Es dona compte de la proposta que es presenta a la consideració el ple i que diu així: 
«Moció per donar suport als Comitès en Defensa de la República i la resistència civil activa i no violenta
Des que l’independentisme ha esdevingut majoritari a Catalunya, les mobilitzacions han estat massives, constants i exemplars. La pràctica de la resistència civil activa i no violenta ha estat un principi bàsic irrenunciable fins i tot davant de les actuacions d’unes forces policials desbocades que no han mostrat dubtes a l'hora d’agredir a qualsevol persona, sigui quina sigui la seva condició. La defensa de les escoles el passat 1 d’octubre són un bon exemple d’aquest compromís amb la resistència civil activa i no violenta, i de la seva efectivitat. En aquest sentit, tot i aquesta violència criminal orquestrada per un Estat superat i desbordat, l’autoorganització popular va garantir la celebració del referèndum d’independència de Catalunya, els llavors anomenats Comitès en Defensa del Referèndum van ser una eina clau en la contenció i en la defensa no-violenta, cal insistir, dels col·legis i centres de votació.
L'Estat espanyol, en totes les seves formes, ha engegat un procés de criminalització del moviment independentista amb la creació i socialització d'un relat que pretén justificar la repressió sense límits, al més pur estil franquista on se celebraven judicis sumaríssims amb les sentències redactades abans de començar. Aquesta estratègia d'Estat no és nova, fa dècades que s'aplica arreu on la dissidència qüestiona els fonaments antidemocràtics de l’Estat.
Fa unes setmanes es va fer públic que la Fiscalia de l'Audiència Nacional obria diligències contra els Comitès en Defensa de la República, atribuint possibles delictes de rebel·lió (delicte castigat amb penes de fins a 30 anys de presó). Pocs dies després van haver-hi les primeres detencions d’activistes de diferents CDR. Volem recordar que els Comitès en Defensa de la República no tenen cap altre objectiu que treballar en favor de la República Catalana, una república on tothom hi tindrà lloc, vingui d'on vingui, pensi com pensi i parli la llengua que parli.
Tanmateix, no ens sorprèn, l’autoritarisme de l’estat espanyol (Règim del 78) no tolera la pluralitat, la solidaritat i l'autoorganització de base popular. Així les coses, per la part que ens toca, i des de la més absoluta humilitat, volem recordar que la repressió i l'existència de presos polítics no ens espanta sinó que ens reafirma en la nostra decisió. En d’altres paraules, la repressió contra el moviment independentista no ens fa dubtar sinó que ens empeny a crear xarxes de solidaritat i que davant de la política del passat, construïm un projecte de futur. No tenim res més que un projecte esperançador: la construcció d’un país millor, des de baix i per a totes. També ens tenim les unes a les altres, colze a colze i allò que més els espanta: el futur. 
Per tots aquests motius, proposem els següents ACORDS
Primer. L’Ajuntament de Solsona considera una forma d’acció política absolutament legítima, la protesta, les mobilitzacions, la desobediència i resistència civil activa i no violenta, pròpia d’una democràcia madura.
Segon. Manifestar el suport de l’Ajuntament de Solsona als Comitès de Defensa de la República i les seves accions a les accions de desobediència i resistència civil activa i no violenta, arran de la ràtzia repressiva de l’Estat espanyol.
Tercer. L’Ajuntament de Solsona denuncia i es posiciona clarament en contra de les operacions de l’estat que utilitzen els diferents cossos policials i instàncies judicials contra les actuacions dels Comitès de Defensa de la República. En aquest sentit, exigeix l’arxivament de totes les causes obertes contra activistes dels Comitès de Defensa de la República. 
Quart. L’Ajuntament de Solsona denuncia la criminalització de la protesta social, la repressió i la violència institucional i es posiciona a favor de la llibertat d’expressió, la llibertat ideològica i la llibertat de manifestació i la voluntat popular a favor del dret a l’autodeterminació i la construcció d’un país millor, des de baix i per a totes en forma de República.
Cinquè. Manifestar el compromís de l'Ajuntament de Solsona en col·laborar en la defensa de les solsonines i solsonins que vegin vulnerats els seus drets polítics.
Sisè. Comunicar aquests acords al Parlament de Catalunya, a l'Associació de Municipis per la Independència, a l'Associació Catalana de Municipis, a l'Assemblea Nacional Catalana, a Òmnium Cultural i al CDR del Solsonès.»
Sr. Alcalde
Molt bé, si algú té alguna cosa a dir, si no passaríem a votar.
És procedeix a realitzar la votació i s’aprova per la unanimitat dels vots a favor. 
5. Moció del grup APS-CUP per un Pla de la Cultura a Solsona
Es dona compte de la proposta que es presenta a la consideració el ple i que diu així: 
«Moció per un pla de la cultura a Solsona
La cultura és un element bàsic en tota la societat. Per un costat, estructura uns valors, normes i coneixements que compartim entre tots, els que ens ajuda a teixit i cohesionar la població. D’altra banda, estimula el pensament i el sentit crític, i ens ajuda a fer avançar la nostra societat.
Solsona és una ciutat molt rica culturalment, ja sigui a nivell d’equipaments, programació i tradició festiva. No obstant, sovint ens falten objectius comuns per incentivar la cultura. 
L’Ajuntament ha de tenir una posició central en aquesta tasca, i erigir-se com a coordinador i dinamitzador dels diferents actors de l’àmbit cultural. Per això, cal un pla que defineixi per quin camí cal avançar. 
ACORD
Primer. Crear un Pla de Cultura que integri els diferents actors de l’àmbit cultural (centres de formació, creadors, recerca, sales d’exhibició, entitats i públic) i que defineixi uns objectius clars a curt-mitjà.»
Sr. Alcalde
Passem a votar aquest punt.
És procedeix a realitzar la votació i s’aprova per la unanimitat dels vots a favor. 
Moció de suport al professorat de l’IES Palau de Sant Andreu de la Barca que presenta l’assemblea de professorat d’El Palau i la Plataforma de suport 9 del Palau de Sant Andreu de la Barca
Es dona compte de la proposta que es presenta a la consideració el ple i que diu així: 
«Moció de suport al professorat de l’IES Palau de Sant Andreu de la Barca que presenta l’assemblea de professorat d’El Palau i la Plataforma de suport 9 del Palau de Sant Andreu de la Barca
El dilluns de Sant Jordi, 23 d’Abril de 2018, es feia pública a través dels mitjans de comunicació la denúncia de la Fiscalia especialitzada en odi i discriminació envers nou docents de l’INS El Palau de Sant Andreu de la Barca. 
Segons aquesta, els dies 2 i 20 d’octubre de 2017 alguns professors del centre haurien vexat els fills de guàrdies civils per raó de la seva nacionalitat i injuriat als cossos de seguretat de l’Estat. Ni en la denúncia ni en la divulgació oficial que se’n va fer es va prendre en consideració les declaracions del professorat realitzades en el mes de gener davant la Guàrdia Civil, que negaven taxativament aquelles infonamentades acusacions.
Els docents afirmen que els debats sorgits a les aules sobre els fets de l’1 d’octubre es van fer partint dels valors que promou i reivindica l’escola pública catalana i que l’INS El Palau sempre ha fet seus: respecte, empatia, diversitat i esperit crític. Les expressions que s’atribueixen a la denúncia a alguns docents del centre no són certes i tergiversen les diverses intervencions a les classes.  Tot i que fins a dia d'avui no s'ha registrat cap queixa formal, ni al centre ni als serveis d'inspecció, el mateix 3 d'octubre ja es van activar els mecanismes docents habituals per generar espais de trobada entre alumnat, docents, institució educativa i AMPA, amb l’objectiu d’abordar la situació, contrarestar el relat esbiaixat que s’estava projectant i garantir la intimitat de l’alumnat.
El dia 27 d’octubre, els Serveis Territorials del Baix Llobregat responien als representants sindicals en la Junta de Personal que la Inspecció havia dut a terme les pertinents indagacions i que no s’havia trobat cap indici d’actuació indeguda. Alhora,  l’Ajuntament de Sant Andreu de la Barca, convocava a les famílies implicades i al Director de l’Institut a una trobada, a la qual les famílies afectades no s’hi van presentar.  
El dia 6 de novembre, el Consell Escolar – òrgan màxim responsable de la cura de la convivència en el centre i en el que hi tenen representació el professorat, les famílies, els alumnes i l’Ajuntament- aprovava per assentiment unànime un comunicat en el qual es rebutjaven les greus acusacions contra el professorat i es defensava la professionalitat dels docents. 
Durant aquests mesos, la pressió comunicativa ha fet molt de mal tant a l’alumnat com als docents, que havíem optat per no incentivar el debat públic per deixar espai a la dinàmica educativa, prioritzant-la per damunt de la defensa envers les crítiques i la hostilitat que ha rebut i continuen rebent. Malgrat tot, enlloc d’arxivar el cas, la Fiscalia ha impulsat l'inici d'un procediment judicial tant desorbitat com inadequat, utilitzant els qualificatius del Síndic de Greuges en el seu informe de 2 de maig del 2018. Així, el dia 24 d’abril, després de l’aparició en premsa de la denúncia de la Fiscalia, l’assemblea de professors va decidir trencar el silenci, tot mantenint sempre la intimitat i el respecte d’uns i altres. 
La divulgació de la denúncia i la posterior publicació dels noms, cognoms i fotografies del professorat afectat (El Mundo 29/4/18), va tenir ressò en alguns mitjans de comunicació en clau d’escarni i d’instrumentalització política, causant l'assenyalament del professorat implicat, però també dels alumnes que s’hi citen, danyant a tota la comunitat educativa. Aquella malintencionada divulgació ha desatès tota ètica, en no respectar la presumpció d'innocència i limitar-se a una reproducció mecànica de la denúncia.
D’altra banda, el Govern de l’Estat va enviar dos secretaris d’Estat per a reunir-se amb les persones denunciants i expressar el seu suport a la seva versió dels fets, sense tan sols sentir la posició del propi institut i el professorat. Al contrari, per endurir la seva ofensiva, el Ministerio de Educación ha fet uns requeriments per investigar més suposats casos, la majoria ja arxivats pel Departament i la pròpia fiscalia.
Malgrat l'energia i els mitjans desplegats per bastir una acusació sense fonament, les mostres de suport es multipliquen, com en la concentració de l’1 de Maig convocada per ex-alumnes a les portes de l’Ajuntament de Sant Andreu de la Barca i l’acte amb la lectura el dia 10 de Maig del comunicat de suport de pares i mares de l’institut.
Es vol utilitzar el procés d’El Palau –juntament amb el de La Seu- per desacreditar el model educatiu públic català, atribuint-li una funció adoctrinadora i promotora d’una divisió inexistent. A banda d'atemorir tota la comunitat educativa, cerca convertir-los en símbol d’un suposat trencament de la convivència a Catalunya. 
Per tot plegat l’assemblea de professorat d’El Palau i la Plataforma de suport 9 del Palau de Sant Andreu de la Barca, proposa el següent acord al ple Municipal:
· Mostrar la solidaritat amb el professorat i tota la comunitat educativa de l’INS El Palau de Sant Andreu de la Barca, així com altres que puguin trobar-se en situació similar.
· Instar a la Fiscalia que retiri les acusacions i demani l’immediat arxiu del procediment judicial obert contra professorat d’El Palau i d’altres procediments judicials oberts amb la mateixa motivació contra docents de l’escola pública catalana.
· Reclamar de les institucions educatives i polítiques la protecció del nostre professorat. Que es facin públiques les indagacions realitzades per la inspecció educativa que exonerava el professorat d’El Palau i es doni suport públic al professorat.
· Exigir que s’aturi la campanya de criminalització dels docents i l’ofensiva contra l’ensenyament  públic català, que és  l’escola de tots i totes.
· Manifestar el nostre més absolut compromís amb la convivència i la pau entre totes les persones que viuen en el nostre país, així com també amb la resta de pobles de l’Estat espanyol, Europa i el món.»
Sr. Alcalde
Bé, no sé si algú té alguna cosa a dir.
És procedeix a realitzar la votació i s’aprova per la unanimitat dels vots a favor. 
6. Moció per a la defensa dels drets de les dones víctimes d’agressions sexuals
Es dona compte de la proposta que es presenta a la consideració el ple i que diu així: 
«Moció per a la defensa dels drets de les dones víctimes d’agressions sexuals
La sentència dictada recentment per l’Audiència provincial de Navarra en relació al cas conegut com “La Manada” condemna els cinc membres acusats per abús sexual i no per violació pels fets que van passar durant les festes dels San Fermines del 2016, a Pamplona. La resolució judicial estableix penes de 9 anys de presó per abús sexual continuat amb prevalença i de 5 anys de llibertat vigilada després del compliment de la pena. El tribunal no ha considerat el delicte d’agressió sexual i obvia que es produís cap tipus d’intimidació ni de violència i tampoc no té en compte l’agreujant per actuació grupal ni la vulneració de la intimitat.
La sentència ha generat un fort rebuig social i del moviment feminista i nombroses expertes i experts jurídics l’han valorat, així com entitats feministes i de dones, ONU dones i Amnistia Internacional, entre altres. La consideració d’abús sexual dels fets és un greuge cap a totes les dones i suposa una legitimació de la violació que situa en una posició de total desempara a totes les dones supervivents d’aquests delictes. La sentència afavoreix la impunitat de les agressions masclistes i envia un missatge de descrèdit de la vivència de les dones que pateixen aquestes agressions i les revictimitza. A més, aquest cas posa de manifest com els estereotips de gènere influeixen en l’anàlisi dels fets i les conclusions exposades pels magistrats, en especial allò que s’expressa al vot particular en què es demana l’absolució de tots els acusats a excepció del delicte lleu de furt.
És evident que la justícia espanyola no empara els drets de la ciutadania i ha sortit a la llum el biaix patriarcal que la perverteix i que encara la fa més injusta per les dones. Aquesta sentència crea un precedent d’impunitat i desacredita la versió de la víctima posant al centre del debat la forma d’actuació de la dona que pateix la violència i no pas de les persones que l’exerceixen. 
Per la seva part, les administracions públiques han de continuar portant a terme mesures de prevenció de la violència masclista i de sensibilització en la igualtat de gènere i la prevenció de les relacions abusives. 
A Catalunya, enguany commemorem una dècada d’ençà de l’aprovació de la Llei 5/2008, del 24 d’abril, del dret de les dones a eradicar la violència masclista que garanteix un conjunt de drets per restituir el projecte de vida de les dones en situació de violència masclista.
No és No! Cap violació és justificable o interpretable.
ACORDS
Primer. Manifestar el suport d’aquest Ajuntament a les dones que són víctimes d’agressions sexuals.
Segon. Animar a totes les persones compromeses amb la causa feminista a seguir mostrant el seu rebuig a la sentència i el seu suport a les dones supervivents de les violències masclistes  perquè volem ser lliures, no valentes.
Tercer. Instar el Congrés dels Diputats i el Senat que a la propera revisió del Codi Penal s’incorpori la perspectiva de gènere per tal que s’eviti l’existència d’interpretacions arbitràries i que es basen en estereotips de gènere, que acaben portant a sentències amb un clar biaix masclista.
Quart. Garantir la formació obligatòria i continuada de la judicatura per a la garantia dels drets de les dones.
Cinquè. Portar a terme un protocol a nivell municipal per a la prevenció i l’abordatge de situacions d’assetjament sexual en els espais d’oci i de lleure.
Sisè. Formar en perspectiva de gènere i violència masclista totes i tots els professionals de l’Ajuntament, en especial aquells que ofereixen serveis directes a les dones.
Setè. Comunicar aquest acord a les entitats de dones del municipi, als grups polítics al Parlament de Catalunya i a les entitats municipalistes.»
Sr. Alcalde
Aquesta moció com és evident tenia en compte la sentència de la coneguda com a Manada, i per tant em sembla que era pertinents, i aquest ple no podia estar al marge del que va passar.
Sr. Garcia
Estem totalment d'acord, però volíem fer unes observacions, quant al punt 1 comentar que estem parlant d'agressions sexuals, llavors entenem que podríem canviar sexuals per sexistes, ja que aquesta no parla de gènere sinó d'agressió sexual creiem que ens podríem comprometre en tot el col·lectiu, també víctimes, dels estereotips de gènere que també presentem en l'exposició de motius de la Moció. 
Després tenim una pregunta, respecte al punt cinquè, el protocol a escala municipal per la prevenció i l’abordatge de les situacions d'assetjament sexual en espais d'oci i lleure, exactament què es farà?
Sr. Alcalde
Se que en el seu moment es va treballar un protocol ara tenim la regidora d'Igualtat, ja fa dues legislatures, tenim un protocol aprovat en el seu moment, aquí a part d'això parla dels espais d'oci i lleure i això sé que amb el grup de gèneres del casal de la Fura s'està treballant en aquest sentit també. 
Sr. Garcia
De fet en el ple anterior, ja vam parlar d'això, que ens adheríem a una campanya que ja tenia un protocol. 
Sr. Alcalde
El que no farem és fer un nou protocol, és una moció tipus que ens han passat i precisament aquesta moció tipus parla d'això i ja ho estem treballant, per tant no tenim cap problema en què això s'aprovi.
Sr. Garcia
I el punt sisè, el tema de la formació, està molt bé, esperem que es porti a terme i que no sigui una moció d'aquestes, en bones intencions sinó que sigui en serio.
Sr. Alcalde
Molt bé, és el tema del primer punt, jo no tinc cap inconvenient, és el tipus que ve així, però hi estaria d'acord amb això que dius. 
És procedeix a realitzar la votació i s’aprova per la unanimitat dels vots a favor. 
Moció per l’alliberament dels presos polítics, el retorn dels exiliats i la denúncia de la deriva antidemocràtica i autoritària de l’Estat Espanyol
Es dona compte de la proposta que es presenta a la consideració el ple i que diu així: 
«Moció per l’alliberament dels presos polítics, el retorn dels exiliats i la denúncia de la deriva antidemocràtica i autoritària de l’Estat Espanyol
Catalunya ha tornat a patir, altra vegada, un nou atac repressiu per part del govern de Mariano Rajoy i el bloc del 155, conjurats amb el poder judicial i policial de l’estat. 
L’onada repressiva contra els catalans i les catalanes és majúscula i el govern espanyol està disposat a tot, fins i tot a vulnerar els drets civils, polítics i humans més bàsics per tal d’erradicar qualsevol signe de dignitat del poble català. Intenten esclafar la voluntat de la sobirania popular empresonant injustament els nostres legítims representants públics, tots ells gent de pau. 
El passat divendres 23 de març quedarà gravat a la memòria del nostre país com un nou dia trist i negre. L’empresonament injust, arbitrari i abusiu dels diputats i diputades Carme Forcadell, Jordi Turull, Raül Romeva, Josep Rull, Dolors Bassa, i l’exili de Marta Rovira tornarà a ressonar en els annals de la història del nostre país com un nou episodi fosc de repressió i de vulneració dels principis democràtics més elementals. Un escenari que queda agreujat per la recent detenció del President legítim de Catalunya, Carles Puigdemont, totalment incomprensible davant la comunitat internacional.
Un divendres negre no només pel poble català sinó també pel poble espanyol, on cada vegada i amb més intensitat els seus ciutadans estan perdent els drets i llibertats més bàsics i inviolables en qualsevol país que es pretengui a si mateix com a democràtic i civilitzat.
Davant d’aquesta nova injustícia, d’aquesta ignomínia, d’aquest acte d’autoritarisme intransigent que ens recorda de manera inevitable les èpoques més fosques de l’Espanya del segle XX, des del món local no podem restar impertèrrits i ens alcem per dir sense vacil·lar que continuarem defensant les nostres idees polítiques. No hi haurà prou barrots per silenciar-les. Avui, un cop més, volem dir-ho molt alt i clar: sempre estarem al costat d’aquells representants que defensen la voluntat del poble, del mandat de l’1 d’octubre i el resultat de les eleccions del 21 de desembre.
I l’estat, en lloc d’actuar com una democràcia madura, on el diàleg i l’acord són el motor de la cohesió de la societat, han decidit oferir cops de porra, menyspreu, humiliació, amenaces i, finalment, presó. Una causa general contra l’independentisme, una autèntica cacera de bruixes, feroç i salvatge, sense mesura. 
Potser, ingènuament, es pensen que manllevant-nos als nostres representants, Carles Puigdemont, Carme Forcadell, Oriol Junqueras, Jordi Turull, Raül Romeva, Clara Ponsatí, Antoni Comín, Joaquim Forn, Josep Rull, Lluís Puig, Dolors Bassa, Meritxell Serret, Jordi Cuixart, Jordi Sánchez, Marta Rovira i Anna Gabriel, ens rendirem i dimitirem d’exercir el nostre mandat democràtic, emanat directament dels ciutadans i ciutadans. 
Res més lluny de la realitat. Ens mantindrem ferms en defensa de la causa més justa que hi pot haver: la llibertat i el ple exercici de la democràcia. 
Contra la dictadura del 155, trobareu un poble compromès i ferm. Perquè la nostra lluita és la lluita dels homes i les dones lliures i justos, que volen ser tractats com a ciutadans i no com a súbdits.
ACORDA
Primer. Exigir la llibertat immediata de tots els presos polítics: Carme Forcadell, Oriol Junqueras, Jordi Turull, Raül Romeva, Joaquim Forn, Josep Rull, Dolors Bassa, Jordi Cuixart i Jordi Sánchez.
Segon. Exigir el retorn de tots els consellers i polítics catalans exiliats:  Carles Puigdemont, Clara Ponsatí, Antoni Comín, Lluís Puig, Meritxell Serret, Marta Rovira i Anna Gabriel, i la garantia del respecte absolut als seus drets polítics, ciutadans i humans sense veure’s sotmesos a cap judici pel seu lliure exercici polític.
Tercer. Declarar la vulneració de les llibertats de les persones, recollides i protegides en tots els tractats internacionals i manifestar la persecució de la lliure expressió, de la vulneració dels drets polítics i humans i del dret a decidir dels ciutadans per part d’un estat que jutja les idees i empresona de forma il·legal.
Quart. Denunciar l’evident manca de separació de poders a l’estat espanyol, així com la manipulació i coacció dels mitjans de comunicació per part de l’estat.
Cinquè. Demanar a les institucions europees que no continuïn emparant accions pròpies d’una dictadura i apel·lar a la justícia internacional perquè intercedeixi de manera immediata i garanteixi el respecte als drets dels ciutadans catalans.
Sisè. Instem a totes les entitats de Solsona a defensar els drets fonamentals, civils, polítics, la llibertat, la democràcia i els nostres legítims representants escollits democràticament del Parlament de Catalunya.
Setè. Atenent a la crida del Molt Honorable President del Parlament de Catalunya, el Sr. Roger Torrent, aquest ajuntament vol mostrar el seu suport la crida unitària del President i també a la plataforma “Espai Democràcia i Convivència” que té com a objectius “la defensa de les institucions catalanes, la convivència, la cohesió social i els drets i llibertats de la ciutadania”.
Vuitè. L’Ajuntament de Solsona denuncia i es mostra totalment contrari a la persecució de l'estat, a través dels cossos policials i judicials, contra els Comitès de Defensa de la República, atemptant directament contra els drets civils, polítics i humans dels ciutadans de Catalunya. Així mateix, es posiciona a favor de la llibertat de reunió, d'expressió, d'associació i ideològica i reclama el respecte a la voluntat popular a favor de la construcció de la República Catalana.
Novè. Comunicar al Parlament de Catalunya, a l’Oficina del Parlament Europeu a Barcelona, a l’Oficina de l’Alt Comissionat de l’ONU per als Drets Humans (ACNUDH) així com a l’Associació Catalana de Municipis (ACM) i l’Associació de Municipis per la Independència (AMI), l’aprovació de la present moció.»
Sr. Alcalde
Molt bé, passem a votar. 
És procedeix a realitzar la votació i s’aprova per la unanimitat dels vots a favor. 
Informes d’intervenció: Informe de morositat del 1t trimestre de 2018; informe d’execució del pressupost del 1t trimestre de 2018 i informe període mig de pagament del 1t trimestre de 2018
A continuació, i donant compliment a l'article 42.2 del ROF, la secretària dóna compte a la corporació dels decrets que van del i que són les resolucions preses per l'Alcaldia des de la darrera sessió plenària.
«INFORME TRESORERIA I INTERVENCIÓ 1T TRIMESTRE 2018
Informe previst als articles 4.3 i 5.4 de la Llei 15/2010, de 5 de juliol, de modificació de la Llei sobre mesures de lluita contra la morositat en les operacions.
TERMINIS DE PAGAMENT PREVISTOS A LA LLEI 15/2010
A partir de l’1 de gener de 2013…………………………………………….……..30 dies
	
	Nombre
	Import
	%

	Pagaments realitzats durant el trimestre dins el termini legal
	1180
	882.137,11 €
	79,20 %

	Resta de pagaments
	37
	231.609,46 €
	20,80 %

	Pagaments totals durant el trimestre
	1217
	1.113.746,57 €
	100,00 %

	Obligacions pendents en les quals s’estigui incomplint el termini legal a la data de tancament del trimestre natural
	18
	240.559,79 €
	

	Factures que al final del trimestre hagin transcorregut més de tres mesos des de la seva anotació en el registre de factures i no s’hagi reconegut l’obligació
	0
	0,00 €
	

	Factures pendents de pagament al final del període que estan dins el període legal de pagament
	133
	214.812,55 €
	


INFORME DE TRESORERIA I INTERVENCIÓ DEL PERÍODE MITJÀ DE PAGAMENT CORRESPONENT AL PRIMER TRIMESTRE DE 2017
Informe previst a l’article 6 apartat 2 del Real Decret 635/2014, de 25 de juliol, que obliga a les corporacions locals a enviar, al Ministeri d’Hisenda i Administracions Públiques, la informació corresponent al període mitjà de pagament a proveïdors corresponent al trimestre anterior,
TERMINIS DE PAGAMENT PREVISTOS A LA LLEI 15/2010
A partir de l’1 de gener de 2013…………………………………………….……..30 dies
El número de dies de pagament es compten: Els trenta dies posteriors a la data d’entrada de la factura en el registre comptable de factures, o des de l’aprovació de la certificació mensual d’obra, segons correspongui, fins la data de pagament material per part de l’Administració. 
El període mitjà de pagament pot ser un valor negatiu si l’Administració paga abans de que hagin passat trenta dies naturals des de la presentació de les factures o certificacions d’obra.
	PMP
	

	Rati operacions pagades
	-2,01

	Import dels pagaments realitzats
	1.129.086,02 €

	Rati operacions pendents
	-10,91

	Import dels pagaments pendents
	224.851,93 €

	Període mig de pagament global
	-3,49


INFORME D’EXECUCIÓ TRIMESTRAL
IDENTIFICACIÓ
1. Òrgan al qual s’adreça: Alcalde de la corporació
2. Caràcter: preceptiu
3. Títol: informe de subministrament d’informació trimestral
ANTECEDENTS
L’Ordre HAP/2105/2012, d’1 d’octubre, per la qual es desenvolupen les obligacions de subministrament d’informació que preveu la Llei Orgànica 2/2012, de 27 d’abril, d’estabilitat pressupostària, i sostenibilitat financera, determina les obligacions trimestrals de subministrament indicant que abans de l’últim dia del mes següent a la finalització de cada trimestre de l’any s’ha de trametre la informació que es relaciona a l’article 16 de la mateixa Ordre.
FONAMENTS DE DRET
· Ordre Ministerial HAP/2015/2012, d’1 d’octubre, per la qual es desenvolupen les obligacions de subministrament d’informació previstes en la LOEPSF(OM).
· Llei Orgànica 2/2012, de 27 d’abril, d’estabilitat pressupostària i Sostenibilitat Financera (LOEPSF).
· Llei 15/2010, de 5 de juliol, de modificació de la Llei 3/2004, de 29 de desembre, per la qual s’estableixen mesures de lluita contra la morositat de les operacions comercials.
INFORME
L’article 16 de l’Ordre HAP 2015/2012, d’1 d’octubre, per la qual es desenvolupen les obligacions de subministrament d’informació previstes en la Llei Orgànica 2/2012, de 27 d’abril, d’Estabilitat pressupostària i sostenibilitat financera estableix que abans de l’últim dia del mes següent a la finalització del trimestre caldrà trametre informació relativa:
· a l’actualització i grau d’execució del pressupost així com la previsió de la seva execució fins a la finalització de l’exercici,
· a les obligacions de tercers vençudes, líquides, exigibles, no imputades a pressupost,
· a la informació trimestral relativa a informar en relació a les despeses pendents de pagar
· a la situació dels compromisos de despesa plurianual i a l’execució de l’annex d’inversions i el seu finançament
· a l’actualització del pla de tresoreria
· a la informació que permeti relacionar el saldo resultat dels ingressos i despeses del pressupost amb la capacitat o necessitat de finançament,
· a l’actualització de l’informe de la intervenció del compliment de l’objectiu d’estabilitat, de la regla de la despesa i del límit del deute.
· a la plantilla de personal.
Per la qual cosa, emeto el següent informe:
Personal
En data 31/03/2018 l’Ajuntament de Solsona, té una plantilla de personal de 102 persones els quals es troben dividits en els següents sectors:
	Sector
	Número d’efectius

	Administració general i resta de sectors 
	70

	Policia Local
	12

	Escola de Música
	20


L’execució en les despeses de personal, en terme acumulats i fins el 31/03/2018 és la que consta a l’expedient. Aquest import inclou les retribucions bàsiques, les complementàries, els incentius al rendiment, el fons social i la Seguretat Social.
L’evolució per aquest trimestre, en els efectius de personal, han variat d’acord amb els informes mensuals de recursos humans.
Indicadors pressupostaris
1.El grau d’execució del pressupost d’ingressos i despeses, en termes acumulats, del primer trimestre és el que consta a la documentació adjunta.
Sobre la realització dels cobraments/pagaments, és a dir, el grau de realització dels mateixos, en termes totals i per aquest període, determina un nivell de cobrament i pagament satisfactori i s’ajusten als drets reconeguts nets i obligacions reconegudes netes, respectivament, del mateix període.
L’ajuntament no té despeses pendents d’aplicar. La previsió del romanent de tresoreria per a despeses generals a la fi del primer trimestre és el que es resumeix a la documentació.
2.En relació a la situació dels compromisos de despeses plurianuals i a l’execució de l’annex d’inversions i el seu corresponent finançament s’informa que l’ajuntament té en curs els projectes d’inversió.
3.Pel que fa al pla de tresoreria, els fons líquids a final del primer trimestre són de  3.665.755,99 €.
Indicadors comptabilitat nacional
Sobre l’objectiu d’estabilitat pressupostària, compliment de la regla de la despesa i límit del deute viu:
S’ha informat el compliment de l’Estabilitat pressupostària, de la Regla de la despesa i nivell de deute.
CONCLUSIONS
L’Ajuntament compleix en el primer trimestre de 2018 amb els objectius d’Estabilitat pressupostària, Regla de la despesa i nivell d’endeutament inferior al 75%.
S’informa favorablement sobre la previsió i execució del pressupost d’ingressos i despeses d’aquest primer trimestre.»
7. Informes i resolucions
Sr. Carralero
Bé bona nit, pel que fa a l'àrea de Medi Ambient estem treballant en l'organització de la setmana del medi ambient, que és un acte que es va celebrant cada dos anys, aquest any històricament li volem donar un tomb, ja fa molts anys que ve celebrant, i parlant amb el grup de natura que és l'entitat que ho organitza, ens va semblar oportú canviar el format i l'enfocament. Aquest any vam decidir que seria bona idea fer una cosa conjunta amb l'àrea de salut, que és qui organitza la bio fira, i el que farem serà ajuntar esforços i fer els dos actes conjunts. Això serà la tercera setmana de juliol, i ja us aniré informant dels actes que farem.
Volem fer una actuació al parc de la Mare de la Font, per incentivar tot el tema de recollida selectiva, aquesta actuació consistirà a retirar tots els bidons de deixalles que hi ha escampats pel parc, i crearem tres illes amb contenidors de cada tipus. 
I per acabar amb medi ambient, al ple passat vam comentar que havíem començat una prova pel tema dels gats del carrer, que havíem fet una colònia de gats controlada, bé hem estat fent el seguiment, i sembla que la cosa està funcionant prou bé, i per tant plantegem fer-ne una segona, ja tenim més d'un barri que ens ha demanat que fem alguna cosa perquè, pels veïns és una molèstia important. I ara estem buscant espais on poder-ho encabir i ben aviat ja en podrem muntar un altre.
A parcs i jardins no tinc res especial per explicar-vos, es va fent els manteniments quotidians i pertinents.
I pel que fa a l'àrea de participació, en aquests moments està en marxa el procés per debatre els pressupostos participatius de l'any vinent, ja s'ha creat el grup de treball, han fet tres sessions, comentar-vos que, ja es va fer l'any passat i a cada sessió es fa un informe, es fa una acta amb tot el que s'ha debatut allà, aquest any el que farem, és que aquests informes estan penjats a la web de participació, i allà hi ha els informes de cada sessió, si els voleu consultar, allà els trobareu.
En l'àmbit informatiu, suposo que ja ho sabeu, no fa gaire hem acabat una tongada de visites als barris per part dels regidors adscrits, on hem recollit totes les inquietuds dels ciutadans, i hem començat una nova activitat que en diem "El cafè amb el regidor", fa una setmana, amb la Sara, pròximament anirem fent d'altres amb els altres regidors, i això és tot.
Sr. Alcalde
Bé, Regidora d'Urbanisme i Serveis.
Sra. Barrera
Durant aquests dos mesos s'han finalitzat els treballs de la nova canalització de fonts caldes, aviat quedaran també finalitzats els treballs dels equips de bombeig, s'estan acabant també, com haureu vist, les obres de pavimentació del Carrer Sant Miquel, esperem acabar-les ben aviat, com ja vaig comentar també, s'han començat a fer inspeccions i enregistrament de la xarxa de clavegueram, s'ha finalitzat tota la zona de la urbanització de Cal Llarg i ara s'està treballant a la zona de la Cabana del Geli. També s'han iniciat els treballs d'ampliació del camí del cementiri, i durant el mes de juny es finalitzaran els treballs amb la capa d'asfalt. Com ha comentat l'Antoni es van fer les visites als diferents barris, jo vaig fer reunió amb el barri del Mira-sol, amb el barri de Cal Llarg, i també amb els veïns del Vinyet. En totes les visites hi va haver bastant assistència, i es van poder recollir forces aportacions. I per últim, comentar que des de serveis tècnics s'estan treballant diferents projectes que és amb l'àrea d'autocaravanes, també s'està treballant en passos de vianants, que és una proposta que va sortir del procés participatiu de l'any passat, també s'està treballant en el projecte d'urbanització del Carrer Ensija, que és un tema que portem pendent de fa temps, i també s'està treballant en el projecte del Tanatori, i fins aquí.
Sr. Alcalde
Molt bé, regidor d'Hisenda i Esports.
Sr. Xandri
Quant a Hisenda, ja ho heu vist, hem treballat en la liquidació del pressupost del 2017 i les modificacions, que s'han aprovat avui, del 2018.
Quant a Administració, dir-vos que les obres de calefacció i aire condicionat del teatre ja estan acabades del tot, ja s'han fet les proves pertinents i funciona a la perfecció, per tant crec que a partir d'ara la gent estarà a gust. 
També hi ha oberts els concurs de ràdio i biblioteca, aquests moments estan muntant l'ascensor de la casa, i per aquest motiu hem hagut de fer el trasllat i adaptar l'edifici de Cal Manel, els baixos de manera provisional els Serveis Socials, que tornaran a la casa un cop hi hagi l'ascensor, llavors també s'està treballant en una ambiciosa reducció de costos quant a l'edifici del casal, del teatre i de l'Ajuntament, que esperem, si no hi ha res de nou, que puguem retallar bastants diners.
Pel que fa a esports, s'ha inaugurat ja el bar del pavelló, s'ha inaugurat també la passarel·la del camp de futbol, a part de moltes reformes que s'hi ha fet, si no hi ha res de nou, a finals de juny es comencen a refer del tot dues pistes de tenis, i també hi ha un projecte sobre la taula per millorar la il·luminació del tenis amb leds. El pavelló vell també s'ha fet una ampliació de l'equip de so, i una revisió del tot el vell que hi havia, perquè estava bastant defectuós, també s'està treballant en la selecció de personal de piscina, monitors, coordinadors i socorristes. Si no hi ha res de nou, la setmana vinent també es pinta la piscina gran, i automàticament es començaran a instal·lar les dues piscines per minusvàlids, una a cada piscina. I per últim, al cementiri, estem reformant dos magatzems, els estem intentant eixamplar una miqueta, perquè tant la llitera com l'eleva fèretres puguin estar guardats a dins, i que estigui ordenat, i també s'ha fet alguna cosa, que feia temps que no es feia, que és netejar pràcticament tots els carrers, que hi havia molt verd, s'han netejat tots amb lleixiu, i ara fan tots molta lluentor. 
I respecte als barris, les visites corresponents als tres barris que em corresponien, els Masos, Sant Magi, zona esportiva i Nucli Antic, que han estat fets sense alteracions.
Sr. Alcalde
Regidor de Promoció Econòmica.
Sr. Villaró
Bé, la part principal del tema de Promoció Econòmica és la memòria que us ha portat abans la Glòria, jo simplement faré un detall dels fets més puntuals que hem fet durant aquests 4 mesos, molt sintèticament, a escala de comerç, doncs es va acabar la campanya de comerç obert amb les escoles, de primària, els comercials van anar a fer tallers a les escoles, i els infants van visitar les botigues i van fer un joc de pistes. 
S'ha fet formació per comerciants, sobre assessorament d'imatge, reimpresa i la continuïtat o no l'empresa familiar, i dintre d'aquest punt, i fent referència a la pregunta que es va fer en el darrer ple, que volíeu saber en el marc de quin projecte de l'agència s'emmarcava el viatge del Retail Tour a Londres, quin era l'objectiu concret que perseguia i si es va complir o no. 
El programa concret és el 3,4 per l'activitat comercial, i l'acció és la 3.4.4 de formació d'agents comercials i turisme. I dintre d'això els objectius concrets eren 3, sobretot parlar d'accions concretes de dinamització de comerç, sobretot a venda creuada, exposició, aparadorisme, un altre parlar de dinamització d'eixos comercials i l'altre crear un grup entre els botiguers tant d'aquí com d'allà. 
En base això, si es va complir? Sí. S'han fet reunions posteriors per parlar d'això, i el que hem fet, que això us ho faré arribar després, que és el que us volia ensenyar al principi, a l'hora d'enviar la memòria del SOC, el que hem fet és amb la mateixa gent que hi va anar i el formador, han gravat un vídeo explicant quins eren els objectius i que els hi ha semblat, us ho farem arribar, perquè és millor que begueu de primera mà el que n'han tret.
A part d'això, es va fer el tems de comerç, que participaven els escolars amb 100 comerços de la ciutat. S'ha fet reunió de seguiment del mercat, per millorar i consolidar la implantació del nou reglament, i es va dur a terme el tema del canvi de look perquè la gent intentes veure com podien comprar més les botigues de Solsona, i als botiguers com vendre més el canvi d'imatge que els hi anava als seus establiments. A escala d'empresa, s'ha creat el club de l'autònom, es van fer les primeres sessions de coworking per autònoms i es va preparar l'exposició, "Made in SolCat", que feia un recorregut per les empreses del territori de Solsona, Oliana, Cardona... i el seu producte, que la veritat que és una exposició que va quedar bastant bé, malauradament quan la vam tenir aquí a Solsona, vam haver de fer els baixos del Centre Cívic, que potser no és el lloc on és més visible, i ara mateix està a Cardona i que estem pensant per tornar-la a fer, perquè tots els estudiants que hi van anar i els empresaris ens han dit que volen que es continuï veient.
Quant a ocupació, les dades les explicarà la Glòria, s'han anat fent enquestes i trucades i es continua amb el servei, s'han fet els exàmens d'angles, i es va fer la setmana de l'ocupació per tal que els estudiants coneguessin les empreses, van anar a les empreses del polígon, van fer gin cames. 
En l'àmbit de turisme, la campanya d'una postal i emoció al mes, quant a xarxes socials. Es va fer la primera fase de renovació de l'equipament d'interpretació del Pou de Gel, i s'està acabant d'elaborar la proposta del pla d'usos de l'Illa Cultural del qual en vau ser partícips.
Pel que fa a agroalimentaris, dissenyar la campanya de producte d'aquí, estem amb el tema de la normativa i en l'adaptació d'una cuina mòbil. Es van fer jornades a l'escola agrària en productes. Hostaleria i allotjament rural, sessions de cuina amb producte d'aquí amb l'Amisol i la preparació de la Fira que es farà la tercera setmana de juliol. A banda de les reunions del Solsona CO i la formalització del pacte de territori, que ja ho vam fer a l'últim ple.
Pel que fa a comunicació i noves tecnologies, estem preparant la reunió del consell municipal de comunicació, que veu rebre la setmana passada la convocatòria, doncs s'ha posposat, en principi està prevista pel 6 de juny, ja rebreu notificació de dia i hora. 
A propòsit d'això, per això hi ha un tema a escala de comunicació a Solsona FM, doncs que m'agradaria des d'aquí doncs donar el suport a la directora de la ràdio que, no sé si ho sabeu, fa dos dies va patir un petit accident, i ha agafat una baixa temporal que durarà unes 6 setmanes, això es diu fractura de tíbia i peroné, des d'aquí segui que ens esta escoltant, recuperat aviat. 
Es va començar a fer servir l'equip d'exteriors a la fira del trumfo, també s'han fet programes cada dia durant la fira de sant Isidre, s'han adquirit espumes paravent per als micros per als exteriors, es va fer tota la campanya publicitària de la Fira amb els socis de la UBIC, s'ha renovat el web de Solsona FM, que està amb conveni de pràctiques amb alumnes del cicle de sistemes informàtics de l'escola Arrels, i s'han fet les habituals col·laboracions amb els centres escolars, i visites de l'Amisol i de l'escola Arrels. A banda d'això, hi havia dues preguntes que no sé si van quedar respostes en l'últim ple, una la fèieu vosaltres en referència a la ràdio, entenc que amb la documentació, sí que hem estat treballant però quan fem la reunió ja ho tindreu, si teniu alguna pregunta més, me la podeu fer després. En quant el tema de l'aprovació de la cancel·lació d'una inscripció d'un registre d'operadors, no sé si va quedar respost o no, no sé si voleu alguna informació més.
Sr. Garcia
Bé, ho vas explicar d'una manera així molt rapida.
Sr. Villaró
Us podem fer arribar si voleu l'informe del departament jurídic de Localred això ve arran de la llei general de comunicacions, nosaltres en el seu moment, quan ens vam adherir ens vam fer operadors i vam cedir l'explotació de la xarxa a Eurona, per tal de donar servei sobretot, bàsic a la gent que no s'ho podia permetre. L'objectiu era donar el servei d'1 mega, 2 megues... per facilitar l'accés a internet a gent que per nivell de recursos no es pogués permetre, diguem, contractar un privat. Eren preus molt barats.
Diguem que el dia d'avui, això queda més o menys cobert per la part privada, però en qualsevol cas la nova llei general de telecomunicacions, ara el que obliga és que si una administració pública vol explotar, cedir l'explotació com a operador, i no fer-la servir únicament com a autoservei. 
Ho ha de fer a través d'una societat, no tenim societats perquè no ens deixen, per tant no podem explotar-ho. I de fet la comissió nacional dels mercats i competència, això us ho puc enviar, va respondre a una declaració, a una demanda a l'Ajuntament de Santander, i va deixar clar i per tant el que es feia era això. I crec que hi havia un altre, que no sé si va quedar contestada, perdoneu si m'enrotllo. Parlàveu del tema de la web, que diu que era una web molt vistosa, me n'alegro, gràcies, però que trobàveu a faltar coses.
Sr. Garcia
Està tret dels àudios.
Sr. Alcalde
A l'àudio no s'agafa el to.
Sr. Villaró
Que és molt vistosa, però que al final l'estructura és la mateixa que abans, i la complicació per trobar les coses, és la mateixa que teníem abans. Dir que no es ven bé cert, ja vaig explicar en el seu dia que hi havia una part de tema tècnic, que ens estàvem quedant, en l'àmbit de continguts i de capacitat, superats per l'anterior web, però a part l'estructura de continguts és diferent, el cercador incorpora noves funcionalitats, i aquesta web també ens permet, primer més autonomia a l'hora de canviar l'estructura, per tant si teniu suggeriments per canviar l'estructura, ho podeu fer, i permet també molta més interacció amb el ciutadà quant a formularis, enquestes, ens dóna molt més potencial, o sigui no és només un canvi d'imatge, sinó una potencialitat en poder fer més coses, i que s'ha canviat l'estructura de continguts, i un cercador que permet buscar millor, en tot cas estem oberts a qualsevol suggeriment de millora. I ja està, perdo.
Sr. Alcalde
Molt bé, la regidora de Cultura.
Sra. Alarcón
Bona nit, res explicar quatre coses en relació a l'àrea de Cultura. Quant a la Biblioteca dir que s'han fet diferents activitats, que el projecte "Creixem llegint", ja compta amb 40 famílies, després dir-vos que entorn del dia mundial de la poesia, es van fer diferents actes conjuntament amb entitats, i que fins i tot va haver-hi la col·laboració de la il·lustradora Anna Terricabres, en el cas de la commemoració del dia mundial de la poesia, i també explicar-vos que es van fer diferents activitats durant tot el mes.
Després per sant Jordi també hi va haver un gran ventall d'activitats. També es va fer el primer concurs d'organització, de la mateixa biblioteca, d'àlbums il·lustrats, després hi va haver una aportació per part d'un col·lectiu d'estudiants d'aquí de Solsona, que estan estudiant grau en metge d'educació infantil a la Universitat de Manresa, i van fer el que s'anomena un laboratori de lectura en dues jornades a la biblioteca, després s'han presentat dos llibres i s'ha fet diferents activitats, com alguna conferència, destacar la que hi va haver el dia 5 d'abril a càrrec de Raül Garrigasait, que és l'únic que en diferents moments ha col·laborat ja amb la biblioteca. Unes dedicades a pares i a mares, i d'altres a famílies amb nens petits, les temàtiques eres; la meva primera biblioteca, o perquè cal donar un llibre als nostres infants i no una Tauleta, etc.
A part de tot això es va seguir fent "l'explica'm un conte", però em sembla que serà l'última vegada que es farà, fins després de l'estiu. I això és el que s'ha fet fins ara.
Pel que fa a l'àrea de cultura, i fora del que és la biblioteca, de cara la setmana vinent ja sortirà el programa de Corpus. L'edició és el programa amb el format més petit, que arribarà a totes les llars. Llavors, des de l'ajuntament ens hem inclòs dins del que és el cicle d'activitats i concerts d'espurnes barroques.
Nosaltres creiem que aquest és també un element genuí de la nostra ciutat, i per tant ens hi hem endinsat, el programa que es presentarà, ja el coneixerem, entre altres coses combinarà actuacions del pou de gel, tan musicals com visites guiades. Estem treballant també en cicle de concerts d'estiu, que com sabeu s'organitza a través de l'orfeó Nova Solsona, i que ben aviat sortirà el programa complet. També ens hem endinsat, hi donem suport i tirem endavant, un projecte que ja està en altres poblacions de Catalunya, que es diu "Apropa Cultura" es tracta d'una iniciativa que pretén sensibilitzar-se amb el col·lectiu de persones amb risc d'exclusió social, i d'alguna manera el que es demana és que hi hagi un percentatge de les entrades, i de totes aquelles activitats o actes culturals que vagin dedicades amb aquest col·lectiu, ens hi hem adherit, i també i participarem a través de diferents tallers i altres activitats culturals que aniran destinades amb aquest col·lectiu i també a través de l'entitat de l'Amisol. I pel que fa a Cultura, res més.
Sr. Alcalde
Jo barrejaré una mica Acció Social, tot el tema de la Yas i la Isabel, explicaré una mica alguna de les coses que elles haguessin explicat si fossin aquí.
Estem immersos de ple a la setmana de la gent gran, demà hi ha tallers, hi ha una lectura d'unes poesies a la biblioteca, que es diuen Poemes en groc, parla de l'exili dels anys 30, amb l'exili d'ara, fa algunes reflexions, i a la tarda hi ha els tallers que es fan al carrer, i el dinar de la gent gran. Estem molt contents, ha estat molt participada, hi ha hagut algunes novetats interessants, i d'això es tracta no, de què la gent gran surti de casa. També fem una valoració molt positiva del cap de setmana infantil.  També la setmana passada hi va haver el talentaria, i també molt positiu, convençuts que l'any vinent continuarà, hi va haver 90 dones inscrites, i havent d'ampliar el quòrum, Talentaria visualitza l'emprenedoria femenina. Falta veure quines valoracions en fan les persones assistents i acabarem de perfilar el de l'any vinent.
Comentar que hi va haver la fira de sant Isidre, la fira del caçador, i de l'esforç que fan la societat de caçadors de Solsona per tirar-lo endavant, hi ha hagut alguna novetat, que ha sigut molt positiva. També dir-vos que en relació al tema dels refugiats, ens van comunicar que semblava que havia de venir una família a Solsona, finalment no és així, la família va escollir quedar-se a Lleida, que és el lloc on es troba i per tant de moment continuem tenint el pis a disposició i ja veurem. Vam tenir una reunió amb els serveis territorials d'Ensenyament a la Catalunya Central, juntament amb l'Ajuntament de Cardona, per treballar una planificació futura, del que són els cicles formatius que vagi més enllà de Solsona i que tingui en compte el territori en un sentit ampli. 
També les necessitats de les empreses, i en aquest sentit creiem que l'Agencia de Desenvolupament Local ha d'ajudar molt, que ja ho fa, i creiem que hem de fer una previsió perquè no ens trobem sorpreses com passa a última hora, que estem a punt de perdre cicles formatius. 
Teníem una visió de llarg abast i som un territori poc poblat i a vegades costa trobar gruix d'alumnes per poder fer cursos formatius i hem de tenir clar quines són les prioritats en l'àmbit de territori. 
També dir-vos que fa unes setmanes vam rebre el segell "Infoparticipa" a la qualitat de transparència de comissió policolocal, vagi ser un dels quals els ajuntaments que van rebre aquest segell, era una aposta d'aquest govern, ja l'havíem rebut els anys 2014 / 2015, es van canviar els criteris d'adjudicació, es va ser més estricte, exigir que hi hagués més el compliment, pel que fa a les webs municipals que hi hagués més accés, que la facilitat d'accés a la informació fos més àgil, etc. Ara estem complint una mica els requisits, estem al 85% del grau de compliment de tots els requisits que posen i estem satisfets.
També dir-vos que ja s'ha començat a treballar el pressupost del 2019, en l'àmbit participatiu, l'any passat sabeu que ho vam fer a final d'any, aquest any ho fem amb temps, ja està en marxa.
En l'àmbit d'educació el passat 14 de maig es va celebrar el consell escolar municipal i es van escollir els dies festius del curs vinent que seran; el 2 de novembre, el 7 de desembre, divendres i dilluns de carnaval i el divendres de la fira de Sant Isidre, també en l'àmbit d'educació, el proper començament de curs hi haurà el taller "créixer en família" adreçat a famílies amb nens de 0 a 3 anys, i també la festa dels oficis que fem cada estiu, aquest any serà el 28 de juliol al matí. En l'àmbit de governació dir-vos que hi ha hagut la implantació de les zones verdes al nucli antic, que de moment està funcionant molt bé, tot i que en la reunió de l'altre dia que vam fer amb el regidor del barri del nucli antic, hi va haver alguna aportació o demanda en el sentit de què, com sabeu l'estacionament dins el nucli antic és una mica més reduït que a les zones blaves, hi ha hagut alguna demanada en aquest sentit, i ens ho hem d'estudiar. Després pel que fa a la regidoria de salut, la campanya "Alergicum", ha sigut un èxit amb els tallers plens hi ha sortit pel canal taronja, i en l'àmbit de joventut, el consell d'adolescents continua treballant, l'altre dia hi va haver una reunió amb els representants polítics de l'ajuntament i crec que tots coincidirem que va anar molt bé i que tenen molta empenta. I finalment dir-vos que s'ha enviat l'informe del pla de mandat, pròximament el penjarem a la web municipal, nosaltres fem una valoració positiva del grau d'execució del pla de mandat, com he dit abans, que s'assolirà el 100% de les propostes de cara a l'any que ve. Per part nostra o deixaríem aquí.
8. Precs i preguntes
Sr. Alcalde
Passaríem al últim punt de l'ordre del dia, que és el de precs i preguntes.
Sr. Barbens
Pla de mandat, ens l'ha fet arribar?
Sr. Alcalde
L'informe de valoració del pla de mandat, sí, l'heu d'haver rebut.
Sr. Barbens
No l'hem rebut nosaltres. Volíem fer una reflexió sobre les obres del Carrer Sant Miquel, sí que se n'ha parlat avui, però penso que s'hauria de fer una mica d'anàlisi i que no torni a passar perquè, ens vam salvar la campanya comercial de nadal, però ens vam haver de menjar el carnaval, s'ha allargat fins a Sant Jordi, llavors també la Fira de Sant Isidre entremig, hi ha hagut talls del carrer sense avisar, els ciutadans perjudicats, el comerç perjudicat, els enterraments perjudicats, alguns talls d'aigua que també han perjudicat, i finalment s'ha acabat molt més enllà del que es preveia, sabem que és difícil la intervenció arqueològica que han hagut de fer, però no sabem si s'ha acabat de resoldre amb l'eficàcia que pertocava.
Sr. Alcalde
El Carrer Sant Miquel, és un carrer complicat, no només per la fesomia del carrer sinó per la ubicació que té, i penso que el principal problema que ha tingut el carrer és que probablement nosaltres vam fer una previsió poc realista del seu termini, llavors la gent s'ha marcat aquell termini de dos mesos com a termini que s'havia d'assolir l'acabament de les obres, i probablement va ser més optimista perquè teníem la necessitat que fos aquest termini, era una qüestió, i és que no volíem traspassar la despesa, que al final ha hagut de ser així, traspassar la despesa de l'any passat a aquest any. I això ha fet que la gent s'hagi despacientat més del compte. És un carrer molt difícil, és una via d'entrada important al nucli antic i té els problemes que té, és el que té. Hi ha hagut algunes coses que han sigut difícilment previsibles, que tot estava parlat amb anterioritat, hem tingut reunions amb els veïns, després surten imprevistos d'última hora, el temps tampoc no ens ha acompanyat; nevades, plujós... Hi ha el que hi ha. Hem intentat gestionar-ho de la millor manera possible, però no és fàcil, no era una obra fàcil.
Sr. Barbens
També sobre l'obra de Fonts Caldes, sabem que hi ha hagut molts contratemps, i hi ha hagut diversos problemes, però ens volíem assegurar ara que sembla que s'acaba si s'haurà acabat satisfactòriament, i si s'ha acabat l'obra tal com pertocava després de tots els imprevistos que hi ha hagut en aquest temps.
Sra. Barrera
Si, s'ha pogut fer, l'únic que, si heu estat per la zona, haureu vist que és una zona de difícil accés, i quan se li sumen les pluges doncs, es complica. Hi ha hagut els regrassos per culpa del temps, però l'obra s'ha pogut fer bé, no hi ha hagut cap imprevist a banda d'aquests.
Sr. Barbens
Després també volíem parlar de les famoses pilones que van aparèixer abans de Sant Isidre, pel nucli antic, que no se n'ha parlat, que van aparèixer sense avisar, i que després ens hem adonat que algunes persones, no sé si comerciants o també alguns ciutadans, doncs no s'han sentit contents amb el tracte que han rebut de l'ajuntament, després de tot aquest episodi.
Sr. Alcalde
No ho sé, contents n'han d'estar, perquè els hi hem fet cas amb tot, una altra cosa és que s'hagin molestat en el primer moment, i podem explicar perquè ha passat el que ha passat, però en qualsevol cas han d'estar contents perquè al final hem fet el que ells volien, nosaltres hem reconegut que no hi va haver una bona gestió de la qüestió i ja està. El problema de les pilones, no eren unes pilones pròpiament dites eh, va ser una proposta de l'àrea de governació, especialment de la policia, que veien que tenien un problema cada vegada que es tancaven segons quins accessos al nucli antic, especialment en segons quins actes de concurrència, això passa quatre o cinc cops a l'any, no passa més; festa major, corpus, fira de Sant Isidre, carnaval... A vegades el que fan és que posen tanques perquè no passin els vehicles i aquestes tanques s'acaben bellugant, i els vehicles passen. No van saber veure-hi més problema que dir en lloc d'una tanca posem una pilona, la guardem durant tot l'any en una vora i aquests dies concrets es posa aquesta pilona per carnaval que desapareixen conus, etc. La veritat és que hauria d'estar més ben gestionat perquè ja hauríem d'haver previst que quan parles de pilones, encara que fos per aquesta circumstància així, la gent hi ha una hipersensibilitat amb aquesta qüestió. El que hem fet és dir, teniu raó, no ho hem explicat bé, doncs no hi són, les hem retirat i continuarem posant la tanca, encara que quedi lleig, encara que l'apartin i quedi obert, perquè tinguin la tranquil·litat. D'amagat, ho dic així de clar, jo crec que hi ha hagut gent que ha tingut la desconfiança, ara ja ens foten les pilones, ara vés a saber si ja si quedaran per sempre, no va ser mai la intenció d'aquestes pilones, perquè no tenen res a veure amb les altres, són aquests més barats, i ja està, ho vam tirar enrere i ja està.
Sr. Barbens
Nosaltres del que ens queixàvem, és que no s'hagués avisat, que això ja ho heu reconegut en certa manera, però que també després hi va haver un mal tracte per part de l'ajuntament, i no es va gestionar bé amb la gent que es van venir a queixar...
Sr. Alcalde
Que hi va haver un mal tracte? Quin mal tracte?
Sr. Barbens
Això és el que se'ns ha fet arribar, que no hi va haver un bon tracte per part de l'equip de govern.
Sr. Alcalde
Ho discuteixo rotundament. I qui hagi dit això, menteix. Ho sento però ho dic així de contundent, m'agradaria saber si t'ho inventes tu, o si t'ho han explicat malament a tu.
Sr. Barbens
No, jo no m'invento res. Això m'ho podria inventar amb qualsevol altre tema i no.
Sr. Alcalde
Em sap molt greu, perquè això no va anar així, ho sento.
Sr. Barbens
I finalment volíem dir qui va ordenar posar aquestes pilones.
Sr. Alcalde
La policia a la brigada. L'alcalde ho va saber el mateix dia, és una cosa interna, hi ha hagut una mala gestió per part de l'ajuntament, del qual sóc el màxim responsable, i ja està, ja ho hem reconegut, hem desfet l'error i ja està.
Sr. Barbens
Si, però nosaltres preguntem qui va ser qui, sí que ho sabeu.
Sr. Alcalde
El govern, l'ajuntament. El responsable del qual passa a l'ajuntament és el govern, sóc jo el màxim responsable, la responsabilitat és meva, ja està.
Sr. Alcalde
És igual, és el Govern qui ho ha fet, ja està.
Sr. Barbens
Però ens agradaria saber qui ho ha ordenat, perquè quan això no ho pren el polític i ho pren... no ho sé...
Sr. Alcalde
Qui governa és qui té la responsabilitat, ja està.
Sr. Barbens
Sobre el tema dels gats sí que volíem fer un comentari, però veig que ja n'has parlat i sembla que si funciona... Però sí que hi havia hagut algunes zones que s'havien queixat de problemes amb els gats, però si s'està treballant i està funcionant aquesta solució doncs endavant.
També volíem fer una aportació, hem rebut queixes de veïns del vall fred, i també reiterades, que ja havíem rebut fa temps de la Cabana del Geli, doncs aquestes vies on els cotxes van molt ràpidament, fan molt soroll a la nit i si es podia posar algun tipus de solució i suggerir que no siguin les bandes aquelles tan petites ni els passos elevats tan grans, altres formes que hi puguin haver per reduir la velocitat dels vehicles en aquestes dues zones, que altres llocs de la ciutat també deu fer falta, però aquí fa especialment soroll. No sé si en teníeu queixes.
Sr. Alcalde
Si, són llocs complicats. Ja ens ho mirarem.
Sr. Barbens
Sobre els petits gegants, volíem preguntar sobre la pròrroga si ja està en marxa això o com.
Sr. Alcalde
S'ha estudiat i crec que, ja ho va dir a l'últim ple.
Sr. Barbens
Va dir que s'havia de preguntar.
Sr. alcalde
No tinc més notícies. Però segurament es posarà en marxa aviat.
Sr. Barbens
Sobre el tanatori s'ha dit que s'està treballant, però això s'està treballant fa molt temps i ja se'ns havia dit que l'avantprojecte estava a punt de sortir, cosa que ja fa alguns plens. 
Sra. Barrera
Si, l'avantprojecte pràcticament està acabat, vull dir que si interessa donar-hi una ullada doncs ja es pot fer. 
Sr. Barbens
Estarem encantats. Si se'ns pot explicar i ensenyar doncs molt bé. Sobre el carrer Ensija, n'has parlat, però volíem parlar sobre quin estat del procés està.
Sr. Alcalde
En aquests moments s'està treballant l'acabament del projecte constructiu de la urbanització, previ a les propostes de contribucions especials. Estem en aquest pas. El que farem ben aviat, és vist a què això s'està allargant i les contribucions especials, preveiem que no seran fàcils de resoldre perquè contem que hi haurà al·legacions, i per tant s'hauran d'estudiar molt bé totes aquestes al·legacions. El reg asfàltic convenient perquè puguin treure la pols d'aquell sector.
Sr. Barbens
Això vol dir que va per llarg.
Sr. Alcalde
Això vol dir el reg asfàltic nou, l'altre. Referent a les contribucions especials pensa que és un projecte que d'ençà que estic a l'ajuntament que estem al darrere de serveis tècnics perquè faci l'elaboració i la proposta per contribucions especials, i si no s'ha fet abans, és perquè no sabíem com agafar-s'hi, no sabíem com plantejar-les, perquè és complicat. 
I ara sembla que ho hem desencallat una mica, tan aviat com ho tinguem a punt, el que fem és publicar-les, aprovar-les i a veure quines al·legacions arriben i envers les al·legacions que arribin dels veïns doncs ho haurem de resoldre. Està així.
Sr. Barbens
Durant l'acte de celebració dels 30 anys de la policia, l'alcalde va anomenar que es volia aprovisionar la plaça de sergent. Es va fer esment en el discurs. Volíem preguntar al respecte. 
Sr. Alcalde
S'ha arribat a la conclusió, que la plantilla de la policia creiem que ha de ser de 15 persones, creiem que és el número que estaria bé que tinguis Solsona, i la manera d'organitzar aquesta plantilla seria amb un sergent que faci les funcions de cap, amb dos caporals que puguin organitzar cada un torn de la policia.
Sr. Barbens
Un sergent més dos caporals.
Sr. Alcalde
Sí.
Sr. Barbens
Pensàvem que potser seria un sergent i un caporal. Deu ni do.
Sr. Alcalde
Però el sergent caporal és un policia. Té una graduació més però continua fent feina.
Sr. Barbens.
I sobre els nous, si es preveu que puguin assistir al curs de formació.
Sr. Alcalde
Si, perquè precisament tenim un problema a la plantilla de la policia, tenim pocs funcionaris, i quan tenim alguna baixa doncs, tenim molts policies interins, que en aquests moments ens ajuden a cobrir els dos serveis que necessitem però, quan hi ha alguna baixa doncs tenim problemes per cobrir-ho, perquè dos interins no poden anar junts, és a dir, sempre hi ha d'haver una persona funcionària acompanyada d'un interí, per tant el que farem és que aquest curs vinent, els dos policies que han aprovat el concurs que vam fer doncs ja aniran a l'acadèmia aquest any vinent. Haurem d'esperar un any perquè tornin, però com a mínim... El tema de la policia és un tema que va per llarg i que té en general certa problemàtica durant temps. Hem d'anar mirant de cobrir places i tenim alguns policies que ja tenen una edat que es comencen a mirar de prop la jubilació, i començaran a passar coses d'aquestes.
Sr. Barbens
El que demanem és que aquests policies que han entrat recentment puguin fer el curs. 
Sr. Alcalde
Anem avançant.
Sr. Barbens
Sobre comunicació ja en tornarem a parlar el proper ple, ja ens mirarem la documentació i assistirem a la reunió. Però volíem fer notar que la comunicació de la reunió d'uns dies abans ho trobem una mica just, i trobem bé que s'hagi suspès perquè, no era normal.
Sr. Villaró
Et dono tota la raó, si ens pensàvem que podria ser abans, i no va poder ser.
Sr. Barbens
I has parlat del pla d'usos de l'illa cultural, de la que ve a ser la casa del carnaval, a quina part estem ara.
Sr. Villaró
Estan redactant el pla d'usos, crec que van fer aquella reunió, amb tu Marc no recordo quan fa de la reunió, fa tres setmanes o així.
Sr. Barbens
Potser fa un mes i mig o així.
Sr. Villaró
No ho sé, ara està acabant de redactar això. No hi ha més. No li hem posat un termini concret.
Sr. Barbens
Li volíem demanar l'estat de la qüestió que vam demanar l'últim ple, la retirada de plaques antifranquistes, si heu pogut aconseguir. 
Sr. Alcalde
No ho he dit això? Ja estan totes fora, ja les hem retirat totes. Pot ser que al web, Acaba amb la placa, encara no apareixen que s'han retirat, se'ls hi va enviar la comunicació de què s'havien retirat les 8 plaques, i si en 15 dies no s'actualitza la web, farem una insistència, perquè ja estan retirades.
Sr. Barbens
Sobre participació ens alegrem que s'hagin publicat aquests informes per poder tenir coneixement del qual s'està fent i que hi hagi transparència amb una cosa tan bàsica com els pressupostos participatius, però volíem demanar quin percentatge de resposta hi ha hagut entre les persones que se'ls hi va enviar la comunicació a participar i les que finalment han participat.
Sr. Carralero
Van participar un total de 17 o 18 persones. De 400.
Sr. Barbens
Penso que això ens hauria de fer pensar de si s'està fent del tot bé aquest mètode, no estem qüestionant que els resultats no siguin positius i aquesta gent no faci bé la seva feina i estiguin ben gestionats. 
Sr. Alcalde
S'envia a 400 persones, perquè 400 persones no les podem gestionar, perquè es preveu que al voltant d'un 10% respondrà, és evident que estem lleugerament per sota d'aquest 10%, però la previsió és de què respongui un 10% d'aquestes 400, és a dir que el càlcul és, més o menys 40, si va molt bé poden ser 50 o 60, i si no va tant bé doncs et quedes per sota, i nosaltres estem una mica per sota, però el càlcul és el normal, és la previsió.
Sr. Barbens
Però hi ha altres mètodes que potser es convida a tothom, a tota la ciutadania en general i també sobretot fer veure a la gent, no sé com, de què és important pels ciutadans participar-hi, i que la seva participació en aquest procés pot ser determinant per solucionar alguns problemes que pot ser al seu barri, o a la ciutat en general. Això és el que penso que s'ha de treballar.
Sr. Alcalde
Estic d'acord Marc, que no sé com es fa, però ens passa també molt quan hem fet aquestes visites als barris, els barris que veus que no hi ha cap problema, hi haurà poca gent, al barri que hi ha algun problema. Vull dir que de fet la gent quan te interès ja ho sap que fas la convocatòria, i si no ve més potser és perquè no tenen prou interès, potser per altres coses, però a vegades costa això també.
Sra. Barrera
De fet ja es va fer una visita als barris i abans de començar amb totes les aportacions de la gent, se'ls va presentar el procés aquest participatiu, se'ls i va explicar tot.
Sr. Barbens
Bé però penso que això és el que hem de fer, i si ara hem de fer un pla de la cultura i s'ha de fer moltes coses que hi ha d'haver molta participació, si hi ha aquesta pedagogia creada serà beneficiós per tots si no no ens n'acabarem de sortir mai, ja sé que s'estan fent passos, però espero que en el futur n'hi hagi molts més, i un tècnic o tècnica.
Sr. Garcia
Arquitectes en tenim perquè suposem que no tothom sap fer una casa, perquè hi ha tècnics que fan participació perquè suposem que no tothom sap fer participació.
Sr. alcalde
Però per això contractem a aquesta gent de l'erada i de reials perquè ens ajudin a fer-ho.
Sr. Barbens
També volíem la demanda que ens ha arribat des de les entitats del pavelló perquè estiguin retolades, aquestes entitats a l'entrada i hi hagi una mica de constància de les entitats que hi ha. 
Sr. Xandri
A que et refereixes?
Sr. Barbens
Al pavelló les entitats que hi ha,
Sr. Xandri
Les que tenen oficina a dalt o a baix al pavelló.
Sr. Barbens
Les que tenen oficina a dalt.
Sr. Xandri
Bé, ja està retolat, el que passa que és petit i m'han demanat que ho féssim més gran, però està retolat.
Sr. Barbens
A nosaltres ens havíem dit que volien que a l'entrada hi hagués una retolació de les entitats que hi havia.
Sr. Xandri
El que hem demanat que ens facin una placa més gran, però...
Sr. Barbens
On està retolat, a l'entrada?
Sr. Xandri
Si, quan tu entres està retolat al costat, però és petit.
Sr. Barbens
Que se'ls hi respongui alguna cosa si és que ja hi és i ja no cal res més, doncs que també se'ls hi digui, però ens havien comentat això. I ja està, res més.
Sr. Garcia
Nosaltres començarem amb una pregunta a la regidora, Rosó Barrera, com anem fent els últims plens, i com se'ns va dir que ens explicaria les coses més directament, però tenim una pregunta que és, això que al últim ple ja ens van fer arribar un escrit la regidora de la MAS, on es donaven explicacions sobre la pregunta que havíem fet durant diferents plens i que era literalment: Volem preguntar a la regidora com a membre de la MAS quina informació té sobre l'expedient informatiu obert per part de la mateixa MAS per investigar les possibles irregularitats dels darrers anys, el fet és que la documentació que se'ns va fer arribar, un cop mes no correspon a la pregunta que vam fer, i se'ns va tornar a passar els mateixos documents que teníem fa mesos, per això tornem a insistir literalment que volem saber quina informació té sobre l'expedient informatiu obert per part de la mateixa MAS per investigar possibles irregularitats dels darrers anys. Perquè s'entengui, a l'escrit aquell se'ns va dir antifrau, no ens fa cas, nosaltres obrim un expedient informatiu nosaltres mateixos, i fa temps que demanem en quin termini està, que passa i si hi ha alguna conclusió, etcètera.
Sra. Barrera
A l'informe, l'única novetat que hi havia era el que hi havia de la transparència. 
Sr. Xandri
Si, que no ho vam demanar això, i informació sobre l'antic secretari, que no havíem demanat, però la pregunta és l'expedient obert per la pròpia MAS en quin punt està i no sé si ho sabeu o si s'ha de preguntar.
Sra. Barrera
Ho preguntem. Les úniques actuacions que s'havien fet des de l'última vegada que havíem parlat eren aquestes del portal de transparència, ells van dir que informarien de tot el que haguessin fet, els únics passos que s'havien fet eren aquests que es van influir.
Sr. Garcia
L'informe és copiat del que teníem, no diu no hem fet res més, vull dir... això ens fa pensar que no se'ns té massa en compte, no sé com dir-ho. Tenim una altra pregunta que és per la regidora Sara Alarcón, del tema que vam plantejar de l'allotjament dels arqueòlegs. 
Sr. Alcalde
Ens van venir a veure l'altre dia, estan mirant coses, haig d'acabar de parlar amb el regidor, amb el Ramon Xandri, i estem mirant a veure si som capaços de veure alguna solució.
Sr. Garcia
Després tenim un prec que és pel senyor Alcalde, que és que ens han fet arribar que a la Cisa, hi ha un sorral que els nens de l'escola utilitza normalment, i sembla ser, que no sé massa bé on és, i quan arriba la temporada d'estiu sembla que els hi diuen que no poden anar a jugar allà i no tenim més informació que això, i era per a veure si teníeu informació del tema o si us havia arriba, o si ho podíeu gestionar d'alguna manera.
Sr. Alcalde
No ho sabia, ara ho mirarem. És un sorral que deuen tenir al pati de l'escola, i que deuen voler, no sé com es fa, ara tampoc tinc molt present com està tot allò, i ho hauríem de mirar, en qualsevol cas, n'hauríem de parlar, amb el senyor que té l'Espaigua, que és el que gestiona a l'estiu això, i ja ho tenim acordat per aquest estiu, per tant no sé si serem a temps d'arribar a un acord i entendre'ns, si és possible, i si no de cara a l'any que ve ho podem plantejar.
Sr. Garcia
Després teníem sobre l'Skate Park, ja ho vam comentar, ja sabem que la sra. Regidora i el Sr. Alcalde hi ha anat, però nosaltres no hi havíem anat, i hi vam anar, i no sé si hi heu anat, però us convidem a anar-hi, perquè està ple de sorra. De fet els nois que hi van s'estan, abans de començar a patinar, una hora treien sorra a palades. No té llum, quan plou hi ha aigua. Sembla que hi ha un matalàs que vam veure l'altre dia que fa dos mesos que està allà, hi ha un tros que sembla més bé un descampat que no pas un skate. Tenim una gent que és molt pro, els nois ho utilitzen molt i després hi ha el tema, que és el tema de l’obra , que tu com a ignorant del skate, veus allò i et sembla correcte però quan els usuaris t’expliquen el detall, perquè veus que la rampa no està encarada amb l'altra, que allò no gira i que segons sembla, els skate's els dissenya gent que fan skate, aquí com es va encarregar, a una persona que és arquitecta però no és específicament que fa skate, doncs allò no està ben fet. Ja sabem que en sou conscients, ja vam dir que per la modificació de crèdit aquesta si hi ha liquiditat, es pot arribar a pensar, a part aquesta gent tan implicada, tenen preus, tenen solucions...
Sr. Alcalde
També en tenim nosaltres.
Sra. Barrera
Al últim consell d'adolescents hi vaig anar. 
Sr. Garcia
Al penúltim.
Sra. Barrera
Pot ser, el penúltim, hi vaig anar i els i vaig presentar una mica la proposta que s'havia treballat des de serveis tècnics per millorar i de mica en mica....
Sr. Garcia
Que ja en som conscients, però quan hi vas i ho veus...
Sr. Alcalde
Val diners. El que hi ha fet 75.000 €, i fa el que fa però podria estar millor.
Sr. Garcia
Els 75.000 € d'una altra manera, ja que hauria funcionat millor.
Sr. Alcalde
És el que passa, és aprenentatge per moltes coses, perquè quan són coses molt especifiques, a vegades penses això, l'arquitecte ja va visitar skate's, ja s'informa... però.
Sr. Garcia
Llavors, un penúltim punt que és, sobre el reglament de protecció de dades europeu, que ha entrat en vigència avui mateix, i avui mateix l'ajuntament ha enviat un mail a última hora dient "apunteu-vos", com totes les empreses, però no és per això que, vull dir que el reglament aquest està aprovat de fa uns mesos, ara tothom corre, i bé, a l'ajuntament també li ha passat.
Sr. Alcalde
I nosaltres amb això estem treballant-hi, perquè aquí hi ha d'haver una persona de l'ajuntament que sigui responsable amb el tema de protecció de dades, estem en tot això, i és clar això ho estem treballant, amb el Consell Comarcal també estem mirant si es pot fer alguna cosa per tots els ajuntaments, o com ho fem. Bé és clar, això té un cost, tot té un cost.
Sr. Garcia
Llavors l'última pregunta, és que amb el darrer ple, el del mes de març, i després de diversos mesos preguntant a la regidora d'educació respecte a quina era la intenció de l'equip de govern en relació a la llar d'infants, se'ns informa que s'ha decidit prorrogar el contracte actual vigent, llavors l'esmentat contracte, de concessió de gestió del servei públic de llar d'infants municipal és de data 2 de setembre del 2011, i la clàusula 2 d'aquest contracte preveu una durada de 6 anys, del 2011 al 2017, prorrogables en anualitats fins a un màxim d'1 de juliol de 2021, comptant sempre des de la data d'inic de curs en teoria a 1 de setembre. El tema és que aquest contracte es va fer en base de la llei 30 d'octubre de 2007 que regeix aquest contracte i estableix a l'article 23, literalment, que el contracte es pot preveure d'una o dues pròrrogues sempre que les seves característiques continuïn inalterables durant la primera durada de les pròrrogues i que la concurrència per la seva adjudicació s'hagi realitzat tenint en compte la durada màxima del contracte inclosos els períodes de pròrroga. 
La prorroga l'acorda l'òrgan de contractació i és obligatòria per a o ser que el contracte prevegi estrictament el contrari sense que es pugui produir pel consentiment de tres parts. El tema és si la prorroga aquesta que tenim ara pendent, que l'ajuntament té voluntat de fer-la per ple, i el tema és que pròrroga passada s'havia d'haver fet per ple.
Sr. Alcalde
Pot ser, no ho sé, parles de coses molt jurídiques, que jo no ho sé, per tant ja tenim als assessors de l'ajuntament per fer-ho, si tu ens ho passes nosaltres ens ho mirarem, i et podré donar una resposta, però no m'ho diguis ara al ple, i esperis que et pugui donar resposta ara. 
Sr. Garcia
El que tenim entès nosaltres és que la pròrroga de l'any passat havia d'haver passat per ple, que és l'òrgan de contractació. I no va passar pel ple. Com és un contracte de menys de 6 anys, l'òrgan de contractació és el ple i qui fa les pròrrogues és el mateix, llavors l'anterior ja no la teniu feta, la següent hauria de passar pel ple.
Sr. Alcalde
Ens ho mirem. Si ningú del públic vol fer cap pregunta, si no ho deixaríem aquí.
L'alcalde aixeca la sessió, de la qual, com a secretària, estenc aquesta acta.
El secretari






Vist i plau








L'alcalde

